title: Brock Lesnar

text: Lesnar siirtyi WWF:n marraskuussa 2001 ja otteli enemmän yksittäisiä otteluita, mutta otteli myös muutaman kerran tag team otteluita yhdessä Ron Watermanin kanssa. Kaksikko kuitenkin hävisi ottelunsa muun muassa Billy Gunn ja Chuck Palumbo tag teamille. Lesnar voitti muun muassa Randy Ortonin marraskuussa WWF TV-Taping -ohjelmassa. Joulukuussa hän otteli ensimmäkseen Crash Hollya ja Rico Constantinoa vastaan, voittaen molemmat vastustajansa.


title: Brock Lesnar

text: 2002 Lesnar aloitti esiintymällä SmackDownissa 3. tammikuuta voittaen Funakin. Hän kohtasi muutama päivää myöhemmin WWF Raw:ssa Rico Constantinon, jota vastaan Lesnar oli otellut OVW:ssa. Lesnar voitti ottelun Madison Square Gardenilla. Lesnar voitti tammikuussa jälleen Randy Ortonin WWF TV-Taping -ohjelmassa. Voiton jälkeen Lesnar kärsi tappion Hugh Morrusille, kunnes voitti toistamiseen Ortonin WWF TV-Tapingissä. Kaksikko paini tag teamina Tommy Dreamer ja Stevie Richardsia vastaan, mutta hävisivät ottelun. Lesnar voitti tämän jälkeen Constantinon WWF Raw:ssa. Voiton jälkeen Lesnar hävisi yhdessä Ron Watermanin kanssa kaksi tag team ottelua WWF TV-Tapingissä. Ensin Brawshaw ja Faarooqin tag teamille ja 29. tammikuuta Rico Constantino ja Randy Orton tag teamille. Helmikuussa Lesnar ei menestynyt hyvin ja hävisi WWF Raw:ssa kaikki tag team ottelunsa yhdessä Watermanin kanssa. Aluksi toistamiseen Constantino ja Orton tag teamille. Tappioista huolimatta Lesnar muodosti tag teamin Leviathanin kanssa ja kaksikko haastoi WWF:n tag team mestaruudesta hallitsevan mestarin Tazz ja Spike Dudley tag teamin. Ottelu käytiin 18. helmikuuta 2002, jonka Lesnar ja Leviathan hävisivät. Maaliskuussa Lesnar esiteltiin pahiksena ja hyökkäsi 18. päivä WWF Raw -ohjelmassa Al Snow:n, Mavenin ja Spike Dudleyn kimppuun. Sittemmin maaliskuun lopulla Lesnar voitti Dudleyn kaksi vastaan yksi handicap ottelussa, jossa Dudleyn apuna oli The Hurricane. Huhtikuussa Lesnar kohtasi Hardyn kolmesti voittaen kaikki ottelut. WWF Raw:ssa käydyt kaksi ensimmäistä ottelua päättyivät tuomarin keskeytyksellä, kuten kolmas WWF Backlash 2002 -tapahtumassa käyty ottelu. Toukokuussa Lesnar jatkoi vakuuttavia otteita voittaen muun muassa yhdessä Undertakerin kanssa Triple H ja Matt Hardyn tag teamin Raw:ssa. Ottelun jälkeen hän kuitenkin hävisi "WWF Insurrextion 2002" -tapahtumassa yhdessä Shawn Stasiakin kanssa Hardy Boyz tag teamille. Tappion jälkeen Lesnar otteli Stasiakia vastaan Raw:n jaksossa 467, jossa hän voitti Stasiakin kahdessa minuutissa. Tämän jälkeen Lesnar otteli yksinään Hardy Boyzeja vastaan kaksi vastaan yksi ottelussa, mutta hävisi sen hylkäyksellä. Lesnar sai revanssinsa Hardy Boyzeista "WWE Judgment Day 2002" -tapahtumassa. Seuraavaksi Lesnar otteli Bubba Ray Dudleyta vastaan neljä kertaa voittaen kaikki ottelut.


title: Brock Lesnar

text: Kesäkuussa Lesnar jatkoi Dudleyn kohtaamista voittaen hänet ensin New Orleans Arenalla ja sen jälkeen tag team ottelussa, jossa Lesnar otteli yhdessä Eddie Guerreron kanssa Rob Van Damia ja Dudleyta vastaan. Lesnar voitti Dudleyn vielä kolmesti peräkkäin, kunnes kaksikko kohtasi toisensa jälleen "King of the Ring" turnauksen karsinnoissa. Lesnar voitti ottelun juuri alle viidessä minuutissa ja eteni jatkoon. Lesnar otteli ennen seuraavaa kierrosta Bradshaw:ta vastaan kolmesti voittaen kaikki kohtaamiset. "King of the Ring" turnauksen neljännesvälierissä Lesnar voitti Booker T:n melko nopeasti kolmessa minuutissa. Sitä vastoin välierissä Lesnar voitti Testin, kun ottelua oli käyty kahdeksan minuuttia. 23. kesäkuuta 2002 Lesnar kohtasi turnauksen loppuottelussa Rob Van Damin, jonka hän voitti viiden minuutin jälkeen ja otti ensimmäisen mestaruutensa WWE:ssä.


title: Brock Lesnar

text: Mestaruuden jälkeen Lesnar haastoi Van Damin WWE Intercontinental mestaruudesta, mutta hävisi hylkäyksellä. Lesnar otteli välissä kaksi kertaa Ric Flairia vastaan voittaen hänet molemmilla kerroilla, jonka jälkeen Lesnar haastoi Van Damin uudelleen mestaruudesta. Toisellakin kerralla Lesnar hävisi hylkäyksellä. Lesnar yritti heinäkuussa kuudesti otella Van Damia vastaan Intercontinental mestaruudesta, mutta hävisi kaikki ottelunsa mukaan lukien "WWE Vengeance 2002" -tapahtumassa.


title: Brock Lesnar

text: Tappioiden jälkeen Lesnar muodosti tag team parin Big Show:n kanssa, jotka kohtasivat ensin Undertaker ja Booker T tag teamin häviten heille kahdesti. Kaksikko hävisi myös Undertaker ja Ric Flair tag teamille. 22. heinäkuuta Lesnar siirtyi SmackDowniin Raw:sta. Hän otteli loppukuusta Edgea ja Mark Henrya vastaan voittaen molemmat.


title: Brock Lesnar

text: Brock Lesnarin nousu alkoi varsinaisesti vuonna 2002, jolloin hänen managerinaan toimi Paul Heyman (Extreme Championship Wrestlingin omistaja). Voitettuaan "King of the Ring" -turnauksen Lesnar ansaitsi paikan "Summer Slam" -tapahtumaan ottelemaan WWE:n kiistattomasta mestaruudesta The Rockia vastaan.


title: Brock Lesnar

text: Eräässä "Smackdownissa" Hulk Hogan ja The Rock ottelivat "Christiania" ja "Lance Stormia" vastaan joukkuemestaruudesta. Lesnar kuitenkin juoksi paikalle ja teki F5-lopetusliikkeensä Hoganille.


title: Brock Lesnar

text: Hoganin ja Lesnarin välille käsikirjoitettiin pienimuotoinen vihanpito (feud), mikä auttoi Lesnaria tämän uralla. Lesnar otteli Hogania vastaan eräässä Smackdownissa panoksenaan paikka mestaruusottelussa "Summer Slam" -tapahtumassa. Lesnar "tuhosi" Hoganin tässä matsissa, retuuttaen häntä Bear Hugissa ja iskien häntä ottelun jälkeen tuolilla päähän. Hogan lähetettiin monta kuukautta kestäneelle lomalle.


title: Brock Lesnar

text: Summer Slam -tapahtumassa Brock Lesnar voitti The Rockilta WWE:n kiistattoman mestaruuden. 25-vuotias Lesnar oli silloin nuorin päämestaruuden voittanut WWE-painija lajin historiassa. Lesnar puolusti menestyksekkäästi mestaruuttaan mm. Undertakeria vastaan. Lopulta Lesnar kuitenkin hävisi mestaruutensa Survivor Seriesissä Big Show'lle, kun Paul Heyman petti Lesnarin ja siirtyi Big Show’n taakse.


title: Brock Lesnar

text: Brock Lesnar on myös tehnyt ehkä kaikkien aikojen suurimman suplexin, hän heitti Big Show’n kulmasta ja kehä meni rikki.


title: Brock Lesnar

text: Lesnar osallistui vuoden 2003 Royal Rumble -tapahtuman ryhmäotteluun yhdessä 29 muun painijan kanssa ja onnistui voittamaan koko ottelun. Viimeisenä Lesnar heitti kehästä ulos Undertakerin. Lesnar ansaitsi paikkansa Wrestlemania XIX:n Main Event -otteluun ja voittikin WWE-mestaruuden Kurt Anglelta. Myöhemmin samana vuonna "Vengeance PPV" -tapahtumassa 21. heinäkuuta Kurt Angle voitti mestaruuden takaisin "Triple Threat" -kolminottelussa (Big Show vs. Brock Lesnar vs. Kurt Angle). Lesnar kohtasi Kurt Anglen "Wrestlemania XIX":in revanssiottelussa "SummerSlamissa", jossa hän kuitenkin hävisi. Lesnar sai taas revanssiottelun, neljän viikon päästä "SmackDown!"issa tunnin pituisessa Ironman -ottelussa, jonka hän voitti. Lesnar puolusti loppuvuodesta mm. Undertakeria vastaan "No Mercy" -nimisessä tapahtumassa Biker Chain -ottelumuodossa. Lesnar sai pidettyä mestaruuden loppuvuoden ajan.


title: Brock Lesnar

text: Vuonna 2004 "Royal Rumble" -tapahtumassa Lesnar puolusti mestaruuttaan Hardcore Hollya vastaan voitokkaasti. Aiemmin illalla Lesnar oli kuitenkin jutellut Bill Goldbergin kanssa ja päättikin pilata Goldbergin mahdollisuuden päästä Wrestlemanian pääotteluun tunkeutumalla Rumbleen ja tekemälle Goldbergille F5-liikkeen ja aiheuttaen tälle samalla eliminoinnin.


title: Brock Lesnar

text: "No Way Outissa" Lesnar puolusti mestaruuttaan Eddie Guerreroa vastaan. Goldberg teki sisäänjuoksun ja iski Spearin Lesnarille. Eddie teki myöhemmin "Frog Splashin" ja voitti WWE-mestaruuden.


title: Brock Lesnar

text: Häviöstä katkera Lesnar asettui polvilleen "Smackdownissa" ja pyysi päästä Wrestlemaniassa Goldbergia vastaan. Ottelu solmittiin, mutta Lesnarin pettymykseksi Stone Cold Steve Austin asetettiin otteluun tuomariksi. Lesnar ilmaantuikin RAW-lähetykseen, iski F5:n Austinille ja varasti tämän mönkijän. Myöhemmin Austin kuitenkin saapui "Smackdowniin" hakemaan mönkijänsä pois ja antamaan Lesnarille selkäsaunan.


title: Brock Lesnar

text: Wrestlemaniassa Lesnar ja Goldberg kohtasivat. Kyseessä oli "Loser leaves WWE", jonka Goldberg voitti. Ottelun jälkeen Lesnar näytti sekä yleisölle että Austinille keskisormea, jolloin Austin teki hänelle "Stunnerin", potki Brockin ulos kehästä ja aloitti oluenjuonnin. Goldberg palasi kehään ja joi muutaman oluen Austinin kanssa, kunnes Austin teki tällekin lopetusliikkeensä. Kyseisen ottelun jälkeen Brock Lesnaria ei ole WWE:ssä näkynyt.


title: Brock Lesnar

text: Lesnar lähti pelaamaan amerikkalaista jalkapalloa Minnesota Vikings -joukkueen harjoitusleirille haluten lopettaa uransa painijana. Lesnarin ura jalkapalloilijana ei kuitenkaan toiminut ja pian hänet nähtiinkin esiintymässä NJPW:ssä. 8. lokakuuta 2005 Lesnar voitti "IWGP Heavyweight" -mestaruuden.


title: Brock Lesnar

text: WWE ja Lesnar solmivat yksivuotisen sopimuksen, johon kuuluu WrestleMania 29. Lesnar tekee vähintään kaksi esiintymistä kuukaudessa, ja Manian lähestyessä esiintymiset lisääntyvät. Tällä hetkellä uskotaan, että Brock tulee tekemään 30-35 esiintymistä seuraavan vuoden aikana.


title: Brock Lesnar

text: Wrestlemania XXVIII:n jälkeisessä Raw:ssa 2.4.2012 Brock Lesnar palasi WWE:hen, kun John Cena pyysi The Rockia tulemaan kehään ja hänen sijastaan Lesnar ilmestyi paikalle. Lesnar oli kättelemässä Cenaa, mutta tekikin sen sijaan F-5 -lopetusliikkeensä. Tämä johti otteluun Extreme Rulesissa, jonka John Cena voitti. Seuraavana iltana Lesnar kävi Triple H:n kimppuun murtaen samalla hänen kätensä. Feudi kulminoitui Summerslam tapahtumassa elokuussa, Lesnar voitti matsin. Seuraavana iltana Rawissa hän sanoi saavuttaneensa kaiken WWE:ssä.


title: Brock Lesnar

text:
Wrestlemania XXIX:ssä Brock Lesnar hävisi Triple H:lle No Holds Barred - ottelussa, jossa panoksena oli Triple H:n uran loppuminen jos tämä olisi hävinnyt. WrestleMania XXX:ssä Brock Lesnar voitti The Undertakerin ja rikkoi tämän voittamattoman ( 21-0 ) ottelu sarjan Wrestlemaniassa kun taas
Summerslam:ssa Brock Lesnar voitti WWE-mestaruuden John Cena:lta ja tämä oli hänen neljäs WWE-mestaruus.


title: Brock Lesnar

text: On myös huhuttu että Undertakerin tuli voittaa ottelu Brock Lesnaria vastaan WrestleMania XXX:ssä. Vince McMahonin mukaan Brock Lesnar saisi potkut muutettuaan "käsikirjoitusta". Huhuihin kuuluu myös että Undertaker olisi pyytänyt Lesnarilta että hän katkaisisi WrestleMania voittoputken.


title: Brock Lesnar

text: 3. huhtikuuta 2017 Lesnar voitti WWE Universal mestaruuden hallitsevaa mestaria Bill Goldbergiä vastaan WrestleMania 33 -tapahtumassa. Hän puolusti ensimmäisen kerran mestaruuttaan heinäkuussa 2017 voittamalla Samoa Joen. Kaksikko kohtasi myöhemmin myös elokuussa toisensa, jolloin Lesnar oli jälleen voittava osapuoli. Lesnar puolusti mestaruuttaan seuraavan kerran 20. elokuuta "SummerSlam" -tapahtumassa, jossa hän kohtasi Roman Reignsin, Samoa Joen ja Braun Strowmanin. Lesnar loukkaantui ottelun alussa, mutta palasi pian takaisin ja voitti ottelun selättämällä Reignsin.


title: Brock Lesnar

text: Lesnar harjoitteli vapaaottelua entisen UFC-mestari Pat Miletichin opastuksella ja teki debyyttinsä Hero's ja EliteXC -järjestöjen yhteisjärjestämässä tapahtumassa "Dynamite!! USA". Samassa tapahtumassa ottelivat myös Royce Gracie ja Kazushi Sakuraba vastakkain, jotka olivat tapahtuman toinen pääottelu. Lesnar kohtasi pääottelussa entisen judokan Kim Min-soon, joka oli ennen ottelua otellut vapaaottelussa tilastolla 2–5. Lesnar voitti kamppailun luovutuksella minuutin jälkeen, kun Min-soo luovutti Lesnarin lyönneistä matolla.


title: Brock Lesnar

text: Seuraavaksi Lesnar ilmoitettiin tehneen 20. lokakuuta 2007 sopimuksen UFC:n kanssa. Hän otteli ensimmäisen ottelunsa 2. helmikuuta 2008 entistä UFC:n raskaansarjan mestaria Frank Miria vastaan. Lesnar aloitti ottelun vahvasti saatuaan ottelun alussa alasviennillä Mirin mattoon. Lesnar jatkoi matolla lyönnein, mutta ottelijat erotettiin, kun Lesnarin osa lyönneistä olivat laittomia osuessaan Mirin takaraivoon. Lesnar onnistui heti perään viemään alasviennillä Mir uudelleen mattoon, mutta jäi Mirin suoraan polvilukoon ensimmäisessä erässä ja joutui luovuttamaan minuutin jälkeen. Elokuussa Lesnar kohtasi neljä ottelua otelleen Heath Herringin, joka oli sitä ennen otellut menestyksekkäästi Pridessa. Lesnar voitti "UFC 87" -tapahtumassa käydyn kamppailun tuomariäänin (30–26, 30–26, 30–26).


title: Brock Lesnar

text: 15. marraskuuta 2008 Lesnar otti uransa suurimman voiton, kun hän otteli UFC 91 -tapahtumassa Randy Couturea vastaan UFC:n raskaansarjan mestaruudesta. Lesnar voitti ottelun toisessa erässä teknisellä tyrmäyksellä tullen täten UFC:n raskaansarjan mestariksi. Lesnar puolusti mestaruuttaan menestyksekkäästi kaksi kertaa mutta hävisi sen Cain Velasquezille UFC 121 -tapahtumassa.


title: Brock Lesnar

text: Brock Lesnar otteli 30. joulukuuta 2011 Alistair Overeemia vastaan UFC 141 -tapahtumassa ykköshaastajan paikasta. Lesnar hävisi ottelun tuomarin keskeytyksellä ensimmäisessä erässä. Ottelun jälkeen Lesnar ilmoitti lopettavansa vapaaottelu-uransa.


title: Brock Lesnar

text: Lesnar kuitenkin palasi ottelemaan Mark Huntia vastaan UFC 200 -tapahtumassa heinäkuussa 2016. Lesnar voitti ottelun tuomariäänin. Ottelun jälkeen heinäkuussa Yhdysvaltain antidopingtoimikunta kertoi hänen jääneen kiinni dopingista 28. kesäkuuta 2016 ennen ottelua tehdyssä testissä. Lesnar määrättiin joulukuussa 2016 menettämään voittonsa, kärsimään vuoden kilpailukiellon ja maksamaan 250 000 dollarin sakot. Lesnar antoi myös toisen positiivsen dopingnäytteen UFC 200 -tapahtumassa heinäkuussa 2016. Vaikka Lesnar ilmoittikin 14. helmikuuta 2017 lopettavansa uudelleen vapaaottelu-uransa, niin kuitenkin hän haastoi UFC 226:ssa Daniel Cormierin, ja ottelu heidän välillään järjestetään luultavasti alkuvuodesta 2019, vaikka tarkkaa päivämäärää ei ole vielä tiedossa. Silloin kun Lesnar lopetti uudelleen uransa, hänen kilpailukiellostaan oli kulunut vasta alle puolet ja se jäi tilanteeseen jossa kärsittävänä oli vielä yli kuusi kuukautta ottelukieltoa. Kun hän palasi taas USADA:n testauksen pariin heinäkuussa ja kieltoa jatkettiin siitä mihin se oli jäänyt, niin hän pystyi ottelemaan seuraavan kerran alkuvuodesta 2019.


title: Brock Lesnar

text: World Wrestling Entertainment


title: Brock Lesnar

text: New Japan Pro Wrestling


title: Brock Lesnar

text: Inoki Genome Federation


title: Brock Lesnar

text: Ohio Valley Wrestling


title: Brock Lesnar

text: Pro Wrestling Illustrated (Wrestlingiä käsittelevä aikakauslehti)


title: Brock Lesnar

text: Ultimate Fighting Championship


title: Brock Lesnar

text: Pay-per-view't, joissa Lesnar on ollut tapahtuman pääottelija.


title: Hannu Leminen

text: Hannu Päiviö Leminen (oikealta nimeltään Hanno Leminen) (5. tammikuuta 1910 Helsinki – 6. kesäkuuta 1997 Turku) oli suomalainen elokuvaohjaaja ja -lavastaja ja myöhemmin johtaja Yleisradiossa.


title: Hannu Leminen

text: Leminen toimi studiopäällikkönä ja päälavastajana Suomi-Filmissä 1937–1940, Suomen Filmiteollisuudessa studiopäällikkönä ja ohjaajana 1940–1947, Adams Filmin tuotantopäällikkönä 1947–1952, Olympia-Filmin tuotantojohtajana 1952–1953, Suomi-Filmin tuotantopäällikkönä ja ohjaajana 1953–1957, Mainos-TV:n ohjelmapäällikkönä 1957–1963 sekä Fennada-Filmin kaupallisena johtajana 1963–1964.


title: Hannu Leminen

text: Elokuvauransa jälkeen Leminen työskenteli Yleisradiossa TV1-kanavan teatteri- ja ajanvieteosaston päällikkönä 1964–1965 sekä TV2:n johtajana vuosina 1965–1974.


title: Hannu Leminen

text: Leminen oli vuodesta 1940 naimisissa näyttelijä Helena Karan kanssa, jolla oli rooli lähes jokaisessa Lemisen elokuvassa.


title: Hannu Leminen

text: Leminen ohjasi 29 elokuvaa, joista tunnetuimpia ovat "Valkoiset ruusut", "Rosvo Roope", "Kesäillan valssi", "Vieras mies" sekä Helsingin olympiakisat dokumentoineet "Maailmat kohtaavat" ja "Kultaa ja kunniaa". Hän voitti neljä kertaa Jussi-palkinnon, kaksi kertaa lavastuksesta ("En ole kreivitär" ja "Morsiusseppele") ja kaksi kertaa ohjauksesta ("Valkoiset ruusut" ja "Maailmat kohtaavat").


title: Pekka Parikka

text: Pekka Johannes Parikka (2. toukokuuta 1939 Helsinki – 21. maaliskuuta 1997 Helsinki) oli suomalainen elokuvaohjaaja. Hän teki uransa aikana kuunnelmia, TV-elokuvia ja -ohjelmia, käsikirjoituksia, sekä ohjasi kolme pitkää elokuvaa.


title: Pekka Parikka

text: Parikka oli ensimmäistä kertaa mukana isossa elokuvatuotannossa toimiessaan 1968 "Täällä Pohjantähden alla" -elokuvan apulaisohjaajana. Vuonna 1973 hän toimi jälleen apulaisohjaajana Edvin Laineen ohjaamassa elokuvassa. Tällä kertaa vuorossa oli "Pohjantähti". Tämän jälkeen Parikka palasi elokuvien pariin vasta hieman ennen 1980-luvun vaihdetta, ohjaten vuosina 1979–1987 kuusi tv-tuotantoa.


title: Pekka Parikka

text: Vuonna 1988 Parikka ohjasi ensimmäisen pitkän teatterielokuvansa, "Pohjanmaan", joka perustui Antti Tuurin samannimiseen romaaniin. Elokuva voitti kolme Jussi-palkintoa, joista Parikka sai yhden ohjauksestaan. "Pohjanmaalle" jaettiin myös kaksi ranskalaista palkintoa. Se sai 1989 Rouenin festivaalin lehdistöpalkinnon, joka oli arvoltaan 100 000 frangia, sekä Ranskan elokuvateattereitten liiton 1. palkinnon (Prix ACOR), joka oli arvoltaan 10 000 frangia.


title: Pekka Parikka

text: Vuonna 1989 tuli ensi-iltaan Parikan ohjaama "Talvisota", joka niin ikään pohjautui Antti Tuurin samannimiseen romaaniin vuodelta 1984. Elokuva sai ensi-iltansa 30. marraskuuta, päivänä, jolloin talvisodassa Helsinkiä ensimmäistä kertaa pommitettiin. Elokuvan oli ensin tarkoitus päästä laajaan levitykseen myös Yhdysvaltoihin. Levityksen suhteen kuitenkin epäonnistuttiin, vaikkakin elokuva sai Euroopassa huomiota voittaen muun muassa ranskalaisen elokuvapalkinnon (Taneli Mäkelän parhaan miesnäyttelijän palkinto Rouenin 3. pohjoismaisilla elokuvafestivaaleilla 1990). Elokuva keräsi noin 650 000 katsojaa. "Talvisota" palkittiin kotimaassa kuudella Jussi-palkinnolla.


title: Pekka Parikka

text: Vuonna 1995 Parikka ohjasi TV-elokuvan "Maigret Suomessa" ("Maigret en Finlande"), jonka tuottajamaina olivat Ranska, Sveitsi, Belgia, Tšekki ja Suomi. Parikan kolmas ja viimeinen teatterielokuva oli "Tie naisen sydämeen" vuodelta 1996.


title: Pekka Parikka

text: Vuonna 1997 hän ehti tehdä elokuvasovituksen Laila Hietamiehen romaanista "Hylätyt talot, autiot pihat", jonka ohjasi elokuvaksi vuonna 2000 Lauri Törhönen.


title: Pekka Parikka

text: Kaikkiaan Parikka voitti kaksi Jussia (parhaan ohjaajan Jussi elokuvista "Pohjanmaa" ja "Talvisota").


title: Orvo Saarikivi

text: Orvo Kullervo Saarikivi (vuoteen 1905 Gröhn) (22. huhtikuuta 1905 Sortavala – 25. elokuuta 1970 Helsinki) oli suomalainen elokuvaohjaaja. Parhaimmillaan Saarikivi oli komediaohjaajana.


title: Orvo Saarikivi

text: Saarikiven vanhemmat olivat kansanedustajat Santeri Saarikivi ja Lyydi Saarikivi (o.s. Pennanen) ja puoliso vuodesta 1936 näyttelijä Aino Lohikoski. Taidehistorioitsija ja Ateneumin taidemuseon johtaja Sakari Saarikivi oli hänen veljensä.


title: Orvo Saarikivi

text: Saarikivi tähtäsi teatteriuralle ja opiskeli Helsingin Konservatorion oopperaluokalla ja kävi myös keskikoulun. Hän aloitti uransa järjestäjä-näyttelijänä Helsingin Kansanteatterissa 1932, toimi Suomi-Filmissä järjestäjänä 1935 ja oli Suomi-Filmin ohjaajana 1937–40 sekä SF:ssä 1940–1946, minkä jälkeen hän toimi Suomi-Filmin lyhytelokuvaosaston johtajana aina kuolemaansa asti. Pitkien näytelmäelokuvien ohjaamista hän pääsi kokeilemaan Maria Jotunin Miehen kylkiluun toisena ohjaajana vuonna 1936. Vuonna 1941 hän siirtyi kilpailevan yhtiön Suomen Filmiteollisuuden ohjaajaksi. Kaikkiaan hän ohjasi 19 pitkää näytelmäelokuvaa. Saarikiven kahdestoista ja viimeinen ohjaus SF:lle oli "Särkelä itte". Hän sanoi kyllästyneensä kuuntelemaan puhetta rahasta, kun olisi pitänyt puhua taiteesta. Vuonna 1947 Saarikivi siirtyi takaisin Suomi-Filmiin ja hän teki sinne yhden pitkän ohjauksen, "Hormoonit valloillaan" (1948) ja muuten myi "tilaustöitä metreittäin kiinteään hintaan". Hänen johdollaan lyhytelokuvaosastolla valmistui 1946–1969 parisen tuhatta elokuvaa.


title: Orvo Saarikivi

text: Tunnetuimpia Saarikiven ohjauksia ovat neljä Suomisen perhe -elokuvaa eli ns. "Suomisen Olli -sarja" sekä elokuvat "Anu ja Mikko", "Anna Liisa" ja "Särkelä itte". Orvo Saarikiven poika Martti näytteli Suomisen Olli -elokuvissa ja toimi myöhemmin niin ikään elokuvaohjaajana.


title: Ville Salminen

text: Veikko Oskari Ville Salminen (2. lokakuuta 1908 Maarianhamina – 28. marraskuuta 1992 Sintra, Portugali) oli suomalainen näyttelijä, lavastaja, ohjaaja, teatteri- ja tuotantopäällikkö.


title: Ville Salminen

text: Oltuaan Hannes Närhen lavastajaoppilaana 1927–1930 Turun Teatterissa Salminen siirtyi vuonna 1932 lavastajaksi Kansan Näyttämölle, josta tie vei lavastaja-näyttelijäksi 1933 Kotkan Näyttämölle, 1935 Porin Teatteriin ja edelleen 1937 Helsingin Työväenteatteriin. Vuonna 1938 vuorossa oli kiinnitys Suomi-Filmiin, jossa Salminen lavasti seuraavan kuuden vuoden aikana 16 elokuvaa, näytteli 13 roolia sekä ohjasi ja käsikirjoitti yhden elokuvan. Ohjaustyö on vuoden 1941 "Viimeinen vieras", jossa hän myös näytteli ”roistomaista hahmoa”. Suurin osa Salmisen rooleista oli juuri konnia, kuten maineikkaissa "Kuollut mies" -elokuvissakin. Salmisen kapeaviiksisille konnanrooleille oli tyypillistä useiden eri kansallisuuksien näyttelminen. Hän oli tuottajien ja ohjaajien mielestä (usein itse) luonteva valinta niin eteläamerikkalaiseksi kuin venäläiseksikin.


title: Ville Salminen

text: Vuonna 1947 Salminen siirtyi ensimmäisen kerran Suomen Filmiteollisuuden palvelukseen, jossa hän ohjasi ja lavasti 14 elokuvaa (joista ensimmäinen Pekka Puupää-elokuva tämän vaiheen viimeinen ohjaustyö) sekä näytteli seitsemässä elokuvassa, lähinnä konnia. Tämän aikajakson merkittävimpiä Salmisen ohjaustöitä ovat "Kaunis Veera" ja "Toukokuun taika". Saatuaan tarpeekseen ”roskaelokuvista” Toivo Särkän tallissa Salminen siirtyi 1953 Fennada-Filmiiin, jossa hän ohjasi ja käsikirjoitti yhdeksän elokuvaa. Elokuvat olivat poikkeuksetta varsin vaatimattomia tuotoksia (ehkä "Anua ja Mikkoa" sekä "Evakkoa" lukuun ottamatta), ja pesti Fennadassa päättyi jo 1957. Tämän jälkeen Salminen perusti oman Taskuteatterin, joka toimi vuoden päivät.


title: Ville Salminen

text: T. J. Särkkä otti Salmisen takaisin Suomen Filmiteollisuuteen ohjaajaksi 1959, ja yhteistyötä jatkui vuoteen 1961 saakka. Näinä vuosina Salminen ohjasi kuusi elokuvaa, joista kaksi Eemeli-elokuvaa. Särkän annettua hänelle lopputilin 1961, kehnosti menneen "Toivelauluja"-elokuvan jälkeen, Salminen siirtyi Mainostelevision teatteripäälliköksi ja toimi tehtävässä vuoteen 1973 saakka, jolloin hän jäi eläkkeelle. Salmisen näyttelijänura jatkui sattumanvaraisesti aina vuoteen 1984 saakka, jolloin hänet nähtiin pienessä roolissa elokuvassa "Klaani – tarina Sammakoitten suvusta". Hänen lapsensa Ville-Veikko Salminen (äiti Aune Häme) ja Timo Salminen ovat myös niittäneet mainetta elokuvien parissa.lisäksi myös ¹ lavastaja, ² käsikirjoittaja, ³ ohjaajalisäksi myös ¹ näyttelijä, ² lavastaja, ³ käsikirjoittaja


title: Aarne Tarkas

text: Aarne Tarkas (vuoteen 1947 Saastamoinen, 19. joulukuuta 1923 Porin maalaiskunta – 7. lokakuuta 1976 Denia, Espanja) oli suomalainen elokuvakäsikirjoittaja ja -ohjaaja.


title: Aarne Tarkas

text: Tarkas valmistui 1947 ekonomiksi Helsingin kauppakorkeakoulusta. Hän oli sen jälkeen kolme vuotta Suomi-Filmin mainospäällikkö ja sen julkaiseman elokuvalehden Uutisaitan toimitussihteeri.


title: Aarne Tarkas

text:
Elokuvauransa Tarkas aloitti käsikirjoittajana Matti Kassilan elokuvassa "Radio tekee murron" (1951), josta he saivat Jussi-palkinnon. Hän perusti vuonna 1952 tuotantoyhtiö Junior-Filmin, joka tuotti kansainvälistäkin mainetta saaneen "Valkoisen peuran". Tarkas oli erittäin nopea kirjoittaja ja teki parhaina vuosinaan jopa viisi elokuvaa vuodessa.
Nimen Tarkas hän otti Edgar Rice Burroughsin "Mars"-kirjojen sankarin Tars Tarkasin mukaan. Tarkas teki yhteensä 35 elokuvakäsikirjoitusta, yhteensä kolme enemmän kuin SF:n kilpailija Reino Helismaa.


title: Aarne Tarkas

text: Tarkas toi myös esille useita uusia kasvoja, muun muassa Risto Mäkelän, Jussi Jurkan, Spede Pasasen, Leo Jokelan, Tommi Rinteen, Liana Kaarinan ja Esko Salmisen. Hänen suurimpia menestyksiään ovat olleet "Yö on pitkä" (1952) ja "Olemme kaikki syyllisiä" (1954). Hän ohjasi kaikkiaan 33 pitkää elokuvaa sekä 1960-luvun lopulla joitakin tv-sarjoja. Tarkas kuoli sydäninfarktiin 52-vuotiaana.


title: Rockstar Games

text: Rockstar Games on kattobrändi usealle Take-Two Interactiven ostamalle videopelien kehittäjäfirmalle. Rockstar Gamesin tunnetuin pelisarja on "Grand Theft Auto". Muita pelejä ovat mm. "Midnight Club" -autopelisarja, The Warriors -elokuvaan perustuva samanniminen peli ja kovan kohun aiheuttanut peli koulukiusaamisesta: "Bully" (Euroopassa nimellä "Canis Canem Edit"). Rockstar on myös julkaissut "Max Payne" -pelit. Vaikka monet Take-Twon ostamista studioista ovat menneet Rockstar Gamesin alaisuuteen, monet uusimmista hankinnoista ovat 2K Games -brändin alla.


title: Diotima

text: Diotima on merkittävässä osassa Platonin dialogissa "Pidot". Siinä Sokrates sanoo, että Diotima oli mantineialainen näkijä ja papitar, joka oli hänen nuoruudessaan opettanut hänelle ”rakkauden filosofiaa”. Sokrates sanoo myös, että Diotima onnistui taivuttelemaan jumalat viivyttämään Ateenaa riivannutta ruttoa kymmenen vuotta.


title: Diotima

text: Vaikka monet Platonin teoksissa esiintyvät henkilöt ovatkin historiallisia henkilöitä, suurimman osan historiallisuutta ei yleensä edes epäillä, paitsi Diotiman. Häneen ei ole viittauksia dialogin ulkopuolella. Platon saattoi olla niin vaikuttunut Aspasian, Perikleen rakastajattaren, älystä ja sukkeluudesta, että halusi kenties perustaa Diotiman hahmon tähän.


title: Diotima

text: Diotiman nimeä on usein käytetty filosofisissa hankkeissa, lehdissä, esseissä ja niin edelleen. Merkittävimpänä sitä on käyttänyt nimimerkkinään 1700-luvulla elänyt Susette Borkenstein Gontard, pankkiiri J. F. Gontardin vaimo. Borkenstein Gontard innoitti saksalaista runoilijaa Friedrich Hölderliniä kirjoittamaan runollisen tai enemmänkin filosofisen romaanin "Hyperion", joka julkaistiin 1797-1799. Romaanissaan Hölderlin antoi rakkaalleen nimen Diotima, ja tätä käytettiin myös parin kirjeenvaihdossa. Uskotaan yleisesti, että Hölderlinin rakkaus ajoi hänet lopulta mielisairauteen ja kuolemaan.


title: Käsiteollisuus

text: Käsiteollisuus on tuotanto- tai muuta toimintaa, usein pienimittaista, jossa ammatinharjoittaja (apulaisineen) tavallisesti tekee työn alusta loppuun.


title: Käsiteollisuus

text: 1980-luvulla kotiteollisuutta luotsattiin yrittäjämäisempää suuntaan käsiteollisuudeksi. Määrääväksi tekijäksi muodostui tuotteen laatu. Jo vuosisadan alussa käsiteollisuus käsitteenä ulottui kaupungistuvan yhteiskunnan kaikille alueille, kun taas kotiteollisuus viittasi siihen ympäristöön, missä työtä ennen tehtiin – kotona. Tällä hetkellä kotiteollisuuden ja käsiteollisuuden voidaan katsoa tarkoittavan samaa asiaa. Käsiteollisuudeksi määritellään pääasiassa käsityövälinein harjoitettava tuotantomuoto vastakohtana koneistetulle suurteollisuudelle. Nykyisin käsityö sanana kattanee myös käsiteollisuuden.


title: Aleksandr Tihonov

text: Aleksandr Ivanovitš Tihonov (, s. 2. tammikuuta 1947) on venäläinen ampumahiihtäjä ja nelinkertainen olympiavoittaja.


title: Aleksandr Tihonov

text: Tihonov voitti kultamitalinsa samasta lajista, eli miesten ampumahiihtoviestistä, vuoden 1968, 1972, 1976 ja 1980 talviolympialaisista. Hän oli ensimmäinen urheilija, joka voitti talviolympialaisissa saman lajin neljä kertaa peräkkäin. Tihonovin ainoa henkilökohtainen olympiamitali tuli Grenoblessa 1968, kun hän hiihti hopealle 20 km:llä.


title: Aleksandr Tihonov

text: Tihonov on yksi kaikkien aikojen menestyneimmistä ampumahiihtäjistä. Viiden olympiamitalin rinnalla hänellä on 17 mitalia maailmanmestaruuskisoista. Näistä 11 on kultaisia.


title: Aleksandr Tihonov

text: Tihonov valittiin vuonna 2002 Kansainvälisen ampumahiihtoliiton (IBU) varapresidentiksi.


title: Hyperkalvinismi

text: Hyperkalvinismi on yksi kristinuskon protestanttisista suuntauksista. Hyperkalvinismi syntyi kalvinistisessa traditiossa Englannissa 1700-luvun puolessavälissä. Hyperkalvinismin tunnetuimpia edustajia olivat Joseph Hussey (k. 1726), Lewis Wayman (k. 1764) ja John Brine (k. 1765). Hyperkalvinismi on protestanttisen teologian haara, joka kieltää ihmisten yleismaailmallisen velvollisuuden uskoa Kristukseen heidän sielujensa pelastukseksi. Hyperkalvinismia voidaan pitää kalvinismin suuntauksena, vaikkakin sillä on kalvinismin kanssa suuria näkemyseroja.


title: Ampiaiset (Aristofanes)

text: Ampiaiset (, ) on Aristofaneen kirjoittama antiikin kreikkalainen komedia. Se tekee pilkkaa ateenalaisten innosta oikeudenkäynteihin ja politikointiin.


title: Ampiaiset (Aristofanes)

text: Aristofaneen "Ampiaisten" kantaesitys oli Ateenan Dionysoksen teatterilla Lenaia-juhlilla vuonna 422 eaa. Näytelmä arvostelee selvästi ateenalaista populististista poliitikko Kleonia, joka oli merkittävä sotaa kannattaneen puolueen johtaja Spartan johtamaa liittoumaa vastaan käydyn peloponnesolaissodan aikana. Kleon sai merkittävän aseman puhujana kansankokouksessa Perikleen jälkeen, ja onnistui manipuloimaan oikeudenkäyntejä omaksi poliitiseksi ja henkilökohtaiseksi hyödykseen, muun muassa tuottamalla oikeusjuttuja, jotta lautamiehet saivat palkkansa. Kleon oli syyttänyt Aristofanesta tämän näytelmästä "Babylonialaiset", joka ei ole säilynyt nykyaikaan. Aristofanes hyökkäsi Kleonia vastaan "Ritareissa" ja jatkaa hyökkäystä "Ampiaisissa".


title: Ampiaiset (Aristofanes)

text: "Ampiaiset" edustaa tyyliltään ja rakenteeltaan niin kutsuttua vanhaa attikalaista komediaa. Näytelmä koostuu runosäkeestä.


title: Ampiaiset (Aristofanes)

text: Näytelmä alkaa sillä, että tavallisen ateenalaisen yksityistalon yli on viritetty suuri verkko. Myös talon sisäänkäynti on tukittu, ja kaksi orjaa vartioi ovea ulkopuolella, vaikka nukkuukin. Talon katolla nukkuu kolmas mies. Orjakaksikko herää, ja käy ilmi, että he vartioivat ”hirviötä”. Katolla nukkuva mies on heidän isäntänsä, kun taas ”hirviö” on tämän vanha isä, jolla on harvinainen sairaus. Orjat alkavat arvuutella yleisöä sairauden laadusta. Ehdotetaan pelihimoa, juomariutta ja muita huveja, mutta kaikki nämä arvaukset menevät väärin — isä on "filēliastēs" () eli addiktoitunut oikeudenkäynteihin, toisin sanoen hän käyttää kaiken aikansa lautamiehenä tuomiten innokkaasti toisia. Isän nimeksi paljastuu Filokleon (”Kleonin ystävä”), kun taas hänen poikansa on nimeltään Bdelykleon (”Kleonin vihaaja”).


title: Ampiaiset (Aristofanes)

text: Filokleonin oireita kuvaillaan tarkemmin. Niihin kuuluu epäsäännöllinen uni, pakkomielteinen ajattelu, huono hygienia ja hamstraaminen. Kaikki neuvot ja parannusyritykset ovat epäonnistuneet. Siksi Bdelykleon, joka haluaa auttaa isäänsä, on lukinnut tämän sisälle taloonsa. Filokleon on kuitenkin päättäväinen päästäkseen ulos ja oikeuteen, ja yrittää paeta toistuvasti. Seuraavaksi Bdelykleon herää ja varoittaa orjiaan siitä, että isä on taas liikkeellä. Hän käskee orjia vartioimaan viemäreitä, sillä isä voi liikkua kuin hiiri, mutta tämä yrittääkin ulos savupiipun kautta. Bdelykleon on kuitenkin valppaana ja työntää isänsä takaisin sisään. Toinen koominen pakenemisyritys leikittelee Odysseuksen pakenemisyrityksellä kykloopin kynsistä "Odysseiassa".


title: Ampiaiset (Aristofanes)

text: Filokleonin lautamiestoverit, ampiaisiksi pukeutunut kuoro ("khoros"), tulee hänen avukseen, koska on saanut tietää ystävänsä ahdingosta. Bdelykleon ja hänen palvelijansa päätyvät käsikähmään ympärillään parveilevien ampiaisten kanssa. Ampiaiset voitetaan, vaikka niillä on pistimet.


title: Ampiaiset (Aristofanes)

text: Tämän jälkeen Bdelykleon alkaa väitellä isänsä kanssa lautamiehenä toimimisen hyödyistä. Filokleon sanoo nauttivansa rikkaiden ja köyhien imarteluista, kun nämä yrittävät vedota häneen saadakseen mieleisensä tuomion. Hän nauttii myös vapaudesta tulkita lakeja niin kuin häntä huvittaa, sillä hänen päätöksensä eivät joudu tarkastelun kohteeksi, ja hänen lautamiehentyöstä saamansa palkka antaa hänelle vapautta. Bdelykleon vastaa, että lautamiehet ovat pikkumaisten viranomaisten vaatimusten riepoteltavina ja saavat vähemmän palkkaa kuin ansaitsisivat — suuri osa Ateenan rahoista päätyy Kleonin kaltaisten miesten käsiin. Hän saa todistettua isälleen ja kuorolle, että lautamiehinä toimimalla he eivät saa aikaan mitään muuta kuin palvelevat demagogeja.


title: Ampiaiset (Aristofanes)

text: Filokleon taipuu pysymään kotona. Hän ei kuitenkaan osaa luopua vanhoista tavoistaan. Isäänsä auttaakseen Bdelykleon pystyttää oikeusistuimen kotiinsa, jotta hänen isänsä voi toimia sen puheenjohtajana. Koska ketään muuta ei ole tuomittavaksi, syytteeseen laitetaan perheen koira nimeltään Labes. Syytteen mukaan tämä oli syönyt herkullisen palan sisilialaista juustoa. Syyttäjänä toimii toinen koira, jonka olemus viittaa selvästi Kleoniin, kun taas todistuskappaleina toimivat malja, petkel, juustoraastin ja muut esineet. Kohtaus on todennäköisesti viittaus hieman aiemmin käytyyn oikeudenkäyntiin, jossa Kleon syytti ateenalaista kenraali Lakhesta siitä, että tämä oli hyväksynyt lahjuksia Ateenan sisilialaisilta vihollisilta käynnissä olleen peloponnesolaissodan aikana.


title: Ampiaiset (Aristofanes)

text: Farssimaisessa oikeudenkäynnissä Bdelykleon puolustaa koiraa, ja kaiken muun epäonnistuessa näyttämölle tuodaan syytetyn ”pennut” eli joukko lapsia pukeutuneena koiran pennuiksi. Filokleonia tämä ei liikuta, mutta Bdelykleon vaihtaa äänestyslaatikoita hänen edessään, ja huijaa Filokleonin äänestämään ”syytön”. Kun ”kaikki äänet” on laskettu ja koira vapautetaan, Filokleon pyörtyy — ikään kuin ei olisi koskaan ennen vapauttanut ketään. Bdelykleon kuitenkin lohduttaa isäänsä ja sanoo vievänsä tämän mukanaan pitoihin.


title: Ampiaiset (Aristofanes)

text: Sillä välin kuoro astuu eteenpäin puhuakseen suoraan yleisölle parabasiksessa. Se ylistää näytelmäkirjailijaa siitä, että tämä asettuu Kleonin kaltaisia hirviöitä vastaan, ja moittii yleisöä siitä, ettei se pitänyt kirjailijan edellisestä näytelmästä (eli "Pilvistä"). Kuoro ylistää menneitä sukupolvia, vetää esiin Marathonin taistelun muiston ja valittaa sitä, että Ateenan imperiumin varat menevät kelvottomien miesten omiin käsiin.


title: Ampiaiset (Aristofanes)

text: Roolien vaihtamisen teema jatkuu, ja Bdelykleon pukee isänsä väkisin hienoihin ja muodinmukaisiin vaatteisiin pitoja varten ja opettaa tälle, kuinka pidoissa tulee käyttäytyä. Filokleon sanoo kieltäytyvänsä viininjuonnista, koska se tuo ongelmia, mutta Bdelykleon sanoo hienostuneiden miesten voivan aina puhua itsensä pois ongelmista. Niin he lähtevät luottavaisina pitoihin.


title: Ampiaiset (Aristofanes)

text: Seuraa toinen parabasis, jossa kuoro kertoo konfliktista Aristofaneen ja Kleonin välillä. Tämän jälkeen näyttämölle saapuu kotiorja, joka kertoo, mitä juhlissa oli tapahtunut: Filokleon oli juonut itsensä humalaan, loukannut kaikkia poikansa ystäviä ja hyökkää nyt kaikkien kimppuun, jotka tulevat vastaan matkalla kotiin. Filokleon saapuu paikalle huilunsoittajaneito kainalossaan ja vihamiehet kintereillään. Bdelykleon saapuu hieman myöhemmin ja raivoaa isälleen siitä, että tämä sieppasi huilunsoittajattaren pidoista. Hän yrittää palauttaa tytön, mutta Filokleon lyö häntä.


title: Ampiaiset (Aristofanes)

text: Paikalle alkaa saapua Filokleonin hankkimia vihamiehiä, jotka vaativat hyvitystä ja uhkaavat haastaa tämän oikeuteen. Filokleon yrittää puhua itsensä pois ongelmista kuin hienokin maailmanmies, mutta pahentaa tilannetta entisestään, ja lopulta Bdelykleon raahaa isänsä sisälle. Kuoro laulaa siitä, kuinka hankalaa ihmisten on muuttaa tapojaan, ja kiittää poikaa omistautumisesta isälleen. Lopuksi kaikki palaavat näyttämölle ja alkavat tanssia. Filokleon haastaa tansiin kolme rapua (kirjailija Karkinoksen kolme poikaa, jotka edustavat Ateenan tragediankirjoittajia).


title: Ampiaiset (Aristofanes)

text: "Ampiaisia" on pidetty yhtenä näytelmistä, joka kaikkein parhaiten edustaa vanhan attikalaisen komedian lajityyppiä. Komedia pilkkaa terävästi Kleonia päähenkilöidensä nimien ja toiminnan kautta, ja nämä muodostavat taitavasti rakennetut henkilöhahmot sekä komedian kannalta, psykologisina kuvauksina että allegorioina. Filokleon, ”Kleonin ystävä”, esitetään ilkeänä vanhana miehenä, joka on riippuvainen oikeudenkäynneistä ja turvautuu kaikessa oikeusjärjestelmään, kun taas Bdelykleon, ”Kleonin vihaaja”, esitetään järkevänä, lakeja kunnioittavana nuorena miehenä. Tämä näyttäytyy kirjailijan poliittisena kannanottona, joka kehottaa ateenalaisia korvaamaan vanhan hallinnon nuorilla rehdeillä miehillä. Toisaalta näytelmä kritisoi Kleonin lisäksi koko oikeusjärjestelmää, joka perustui lautamiehiin ja vetoaviin puheisiin.


title: Ampiaiset (Aristofanes)

text: Joissakin käännöksissä päähenkilöille on annettu selvennyksen vuoksi nimet Prokleon (”Kleonin puolesta”) ja Antikleon (”Kleonia vastaan”).


title: Ampiaiset (Aristofanes)

text: Englantilainen säveltäjä Ralph Vaughan Williams teki näytelmästä suositun sovituksen vuonna 1909.


title: Kari K. Laurla

text: Kari Kalervi Laurla (27. heinäkuuta 1943 Helsinki – 10. helmikuuta 2006 Sysmä) oli Suomen tunnetuimpia heraldikkoja. Hän perusti 1970 Liehuvat värit -nimisen heraldiikkalehden ja suunnitteli lukuisia yhdistysten ja yhteisöjen tunnuksia ja lippuja. Hän oli vakaumukseltaan katolinen.


title: Johannes ja Pirkale

text: Johannes ja Pirkale (ranskaksi "Johan et Pirlouit") on sarjakuva, jonka loi belgialainen sarjakuvapiirtäjä Peyo (Pierre Culliford) vuonna 1952. Sarjakuva ilmestyi belgialaisessa "Le Journal de Spirou" -lehdessä. Tarinat julkaistiin albumeina, joita ehti ilmestyä 13 kappaletta ennen Peyon kuolemaa.


title: Johannes ja Pirkale

text: Johannes ja Pirkale seikkailevat keskiajan Euroopassa. Johannes on kuninkaan uskollinen palvelija ja hänellä on apurinaan lyhyenläntä, kiivasluontoinen Pirkale, joka ratsastaa vuohella nimeltä Esmeralda.


title: Johannes ja Pirkale

text: Vuonna 1958 tarinassa "Kuusistrumffinen huilu" ilmestyivät sivuhahmoiksi pienet siniset strumffit "(schtroumpfs)", jotka saivat pian oman sarjakuvansa.


title: Johannes ja Pirkale

text: "Johannes ja Pirkale" oli Peyon suosikkisarja ja hän piirsi sitä itse ilman studionsa apua.


title: Johannes ja Pirkale

text: Suomalaisille lukijoille Johannes ja Pirkale sekä strumffit tulivat tutuiksi sarjakuvalehdistä "Ruutu" ja "Non Stop". "Non Stopin" kannessa oli lehden logon vieressä kuva Pirkaleesta Esmeraldan selässä. Strumffeista on Suomessa käytetty myös nimityksiä muffet ja smurffit.


title: Johannes ja Pirkale

text: Johanneksen ja Pirkaleen seikkailuja ovat Peyon kuoleman jälkeen jatkaneet muut Studio Peyon kirjoittajat ja piirtäjät. Yvan Delporte, Thierry Culliford ja Alain Maury on merkitty tekijöiksi suomeksikin julkaistuihin albumeihin "Korpin lauma" (Semic 1995, "La horde du Corbeau" 1994) ja "Rotkovuoren trubaduurit" (Semic 1996, alk. "Les troubadours de Roc à Pic" 1995). Albumeja on ilmestynyt edelleen lisää.


title: Etiketti

text: Etiketti (< muinaisransk. "estiquette", 'lappu') on käyttäytymissäännöstö, joka ohjaa yksilöiden käytöstä ja toimintaa sosiaalisissa tilanteissa. Etiketti voi syntyä eettisistä normeista, tai toisaalta se voi olla puhtaasti muodin ja kulttuurin sanelema. Etiketti antaa kehykset ihmisten vuorovaikutukselle yhteiskunnan tai muiden sosiaalisten ryhmien sisällä ja helpottaa ihmisten kanssakäymistä. Tietyissä tilanteissa, kuten yritysmaailmassa tai arvokkaissa juhlissa, käytetään omia erityisetikettejä. Uusia käyttäytymissääntöjä on syntynyt ohjaamaan toimintaa esimerkiksi internetissä.


title: Etiketti

text: Eri tilanteissa käytetään erilaisia etikettejä:


title: Jörgen Jönsson

text: Jörgen Jönsson (s. 29. syyskuuta 1972 Ängelholm, Ruotsi) on pelaajauransa lopettanut ruotsalainen jääkiekkoilija ja kautta aikain ensimmäinen jääkiekkoilija, joka on kyennyt samana vuonna voittamaan olympiakullan, MM-kullan sekä kansallisen sarjan kultamitalin. Tähän hän ylsi 2006. Uransa viimeisen kauden Jönsson pelasi Ruotsin Elitserienissä Färjestadissa 2008–2009.


title: Jörgen Jönsson

text: Jönssonin veli Kenny Jönsson on myös entinen jääkiekkoilija.


title: Jörgen Jönsson

text: Jönsson aloitti uransa Rögle BK:ssa, jossa pelasi Allsvenskan-tasolla, kunnes seura nousi Ruotsin pääsarjaan Elitserieniin. Röglen pudottua taas Allsvenskaniin, Jönsson siirtyi Karlstadiin pelaamaan Färjestad BK:ssa. Jönsson torjui näin Röglen yrityksen tulla myydyksi Malmö IF:ään. Färjestadissa Jönssonista tuli nopeasti joukkueen avainpelaaja.


title: Jörgen Jönsson

text: Calgary Flames varasi Jönssonin numerolla 227 vuonna 1994. Flames ei kuitenkaan koskaan tehnyt sopimusta Jönssonin kanssa ja myi oikeutensa häneen New York Islandersille kesällä 1998. Jönsson solmi sopimuksen Islandersin kanssa kaudelle 1999–2000. Kesken kauden Islanders myi hänet Mighty Ducks of Anaheimiin, jossa hän pelasi loppukauden. Yhteensä Jönsson pelasi kaudella 81 ottelua ja teki 12 maalia ja antoi 19 maalisyöttöä.


title: Jörgen Jönsson

text: Jönssonin perhe ei kuitenkaan viihtynyt Pohjois-Amerikassa, joten Jönsson irtisanoi sopimuksensa ja muutti takaisin Karlstadiin.


title: Jörgen Jönsson

text: Palattuaan Ruotsiin, Jönsson teki jälleen sopimuksen Färjestad BK:n kanssa. Färjestadissa hän pelasi uransa loppuun asti.


title: Jörgen Jönsson

text: Helmikuussa 2007 Jönsson ohitti Euro Hockey Tourin turnauksessa Jonas Bergqvistin kaikkien aikojen ruotsalaisena maajoukkuepelaajana esiinnyttyään 273. kertaa Tre Kronorin vahvuudessa. Tuolloin hän oli tehnyt maajoukkueelle 50 maalia ja antanut 52 maalisyöttöä. Keskushyökkääjä Jönsson on saavuttanut kaksi olympiakultaa, kaksi maailmanmestaruutta ja neljä Ruotsin mestaruutta. Jörgen Jönsson on maajoukkueen kapteeni silloin, kun Ruotsin suuret NHL-tähdet eivät ole käytettävissä.


title: Kari Leppänen

text: Kari Tapio Leppänen (s. 1945) on suomalainen sarjakuvapiirtäjä. Hän on piirtänyt sarjakuvia Hevoshulluun ja Mustanaamioon. Hänen oma sarjakuvansa on sci-fi-aiheinen Achilles Wiggen. Mustanaamio-tarinoiden lisäksi hän piirsi Tony De Paulin käsikirjoittaman "Tuhon tietokone" -sarjan. Sarjis-lehdessä Leppäsen nimimerkki oli Oskar. Hän ei pitänyt nimimerkki-ideasta, jonka Sarjiksen päätoimittaja Veikko Savolainen oli keksinyt.


title: Kari Leppänen

text: Ensimmäinen Leppäsen piirtämä Mustanaamio-tarina ”Väärä prinssi” (käsikirjoitus Norman Worker) ilmestyi Mustanaamiossa 11/1979.


title: Kari Leppänen

text: Leppäselle myönnettiin Suomen sarjakuvaseuran Puupäähattu-palkinto vuonna 1985. Leppänen ei ottanut palkintoa vastaan, koska oli sitä mieltä, ettei tee suomalaista sarjakuvaa. Hän oletti, että palkinto annettaisiin automaattisesti jollekin toiselle. Tuolloin lehdistössä tehtiin tulkintoja, että kyseessä oli jonkinlainen protesti, jota se todellisuudessa ei ollut. Palkintoa ei kuitenkaan myönnetty kolmeen vuoteen tämän jälkeen.


title: Korvatulppa

text: Korvatulppa on korvakäytävään asetettava väline, jonka tarkoitus on vaimentaa korvaan saapuvia ääniä. Osa korvatulpista on elastisia, kokoonpainuvia ja lähes kertakäyttöisiä. Näiden lisäksi on pitempikäyttöisiä pehmeitä kumitulppia ja jotkin korvatulpat ovat kestäviä, muotoonvalettuja kovamuovisia tulppia.


title: Korvatulppa

text: Korvatulppia käytetään muun muassa vähentämään äänekkäiden työkoneiden haittavaikutuksia tai estämään kuulemasta taustahälyä, kun halutaan keskittyä. Nämä tulpat vaimentavat korkeita ääniä enemmän kuin matalia. Musiikintekijät ja -harrastajat käyttävät eri taajuusalueita tasaisesti vaimentavia korvatulppia ehkäistäkseen korvien soimista eli tinnitusta, joka saattaa kehittyä meluisassa ympäristössä oleskelusta.


title: Korvatulppa

text: Tietyntyyppisen korvatulpan tarkoituksena on estää veden pääsyä korvaan joidenkin korvan häiriöiden aikana esimerkiksi uitaessa ja peseydyttäessä.


title: Korvatulppa

text: Korvatulppien kanssa saatetaan käyttää kuulosuojaimia.


title: Korvatulppa

text: Korvatulppa pyöritetään sormin ohuemmaksi, jolloin se mahtuu hyvin korvakäytävään, ja painetaan korvaan. Hetken kuluttua tulppa turpoaa ja muodostaa tiiviin tulpan korvakäytävään. Kun korvatulppaa käytetään useita kertoja, korvan vaha tekee tulpan pinnasta huonommin ääntä eristävää ja tulppa pyrkii siirtymään korvasta ulos.


title: Korvatulppa

text: Muun muassa Euroopan unionin maissa käytetty SNR-arvo (eng. "Single Number Rating") kertoo desibeleinä kuinka paljon korvatulppa tai kuulosuojain vaimentaa ääntä. SNR vähennetään äänen todellisesta C-painotetusta voimakkuudesta desibeleinä (dBC), jolloin saadaan suojia oikein käyttävän A-painotettu äänialtistus (dBA). Painotuksesta kerrotaan alempana tarkemmin. Britannian "Health and Safety Executive" -järjestö (HSE) suosittelee lisäämään 4 dB lopulliseen arvoon tosimaailman tilannetta paremmin kuvaavan arvon saamiseksi, koska useimmat eivät käytä suojia täysin oikein. Eli


title: Korvatulppa

text: Jos melu on 100 dBC ja henkilöllä on SNR 28 dB -tulpat, on henkilön äänialtistus tulppia täysin oikein käytettäessä


title: Korvatulppa

text: Tähän voidaan lisätä HSE:n suosittelema 4 dB, jolloin altistus on 76 dBA. Suojaus riittää, sillä vasta noin yli 85 dB jatkuva melu voi aiheuttaa kuulovaurion. Tarpeettoman suuri suojaus voi estää kommunikoinnin, jolloin esimerkiksi työpaikalla suojien käyttäjä ei kuule jonkun varoitushuutoa häntä uhkaavasta vaarasta.


title: Korvatulppa

text: Myös SNR-arvoa todellisuutta paremmin vastaavaa HML-arvoa käytetään EU:ssa. Tällöin tulpille on annettu H (high), M (medium) ja L (low) arvot. Kuultu ääni lasketaan HML-kaavalla, joka on SNR-kaavaa hieman monimutkaisempi.


title: Korvatulppa

text: C- ja A-painotukset ovat äänimittauksen standardeja. Vaikka desibelit sellaisenaan kertovat äänen todellisen voimakkuuden (ilmanpaineen), eivät ne kerro sitä, miltä ääni "kuulostaa". Ihminen kuulee äänten ollessa hiljaisia parhaiten keskitaajuiset äänet: hyvin korkeat ja matalat äänet "kuulostavat" hiljaisemmilta kuin ne "ovat". A-painotusta käytetään äänten ollessa hiljaisia, jolloin eri tajuuksisille äänille saadaan suunnilleen sama desibeliarvo näiden kuulostaessa samalta. Äänten ollessa kovia (yli 100 dB), ihmisen kuulokäyrä "litistyy" ja korkeat, keskikorkeat ja matalat äänet kuulostavat lähes yhtä voimakkailta. Tässä tilanteessa käytetään C-painotusta.


title: Taustahäly

text: Taustahäly on signaalin ohessa välittyviä kohteeseen kuulumattomia ääniä. Äänityksissä taustahäly on taustakohinaa. Taustahälyn suhdetta signaaliin sanotaan "signaali-kohina -suhteeksi" (s/n-ratio).


title: Taustahäly

text:
Taustahälyä on esimerkiksi tehtaan koneiden äänet. Taustahälyä on ihmisjoukon puheensorina, joka vaikeuttaa toisen henkilön puheen kuuntelemista.
Taustahälyä voivat olla kotona aukiolevat vastaanottimet, lasten äänet yms.


title: Paavola

text: Paavola tarkoittaa seuraavia:


title: Gisela (Itävalta)

text: Itävallan arkkiherttuatar Gisela Louise Marie (12. kesäkuuta 1856 – 27. heinäkuuta 1932) syntyi Baijerin herttuatar Elisabetille ja Itävallan keisari Frans Joosefille. Hän oli heidän toinen yhteinen lapsensa.


title: Gisela (Itävalta)

text: Kuten hänen vanhemmat sisaruksensa, Giselan kasvatti hänen isoäitinsä, Itävallan arkkiherttuatar ja Baijerin prinsessa Sophie. Ja kuten hänen äitinsä, Gisela meni nuorena, vain 15-vuotiaana, naimisiin Baijerin prinssi Leopoldin kanssa. 36 vuoden iässä Giselasta tuli ensimmäistä kertaa isoäiti, paljon ennen kuin hän oli suunnitellut.


title: Gisela (Itävalta)

text: Gisela kuoli Münchenissä, Baijerin pääkaupungissa, 27. heinäkuuta 1932 ja hänet on haudattu Müncheniin Mikaelin kirkkoon.


title: Sammakot (Aristofanes)

text: Sammakot (, ) on Aristofaneen kirjoittama antiikin kreikkalainen komedia. Siinä Ateenan tragedioiden tilaan tuskastunut Dionysos matkustaa Haadeeseen hakemaan Euripideen takaisin.


title: Sammakot (Aristofanes)

text: Aristofaneen "Sammakot" valmistui vuonna 405 eaa. esitettäväksi Ateenan Dionysoksen teatterilla Lenaia-juhlilla tammi-helmikuun vaihteessa. Euripides oli kuollut vain vuotta aiemmin, 406 eaa. Myös Sofokles, johon näytelmässä myös viitataan, kuoli hieman myöhemmin samana vuonna. Komedia sai juhlien näytelmäkilpailussa ensimmäisen palkinnon ja sikäli poikkeuksellisen kunnian, että se esitettiin uudelleen heti saman vuoden Dionysia-juhlilla. Toiseksi tuli Frynikhoksen "Muusat", joka kertoi Sofokleen ja Euripideen kilpailusta, ja kolmanneksi tuli komediakirjailija Platonin "Kleofon", joka kertoi samannimisestä demagogista. "Sammakot" on viimeinen säilynyt niin kutsutun vanhan komedian edustaja. Aristofaneen kaksi viimeistä teosta ("Naishallitus" ja "Rikkaus") luokitellaan jo keskimmäiseen komediaan.


title: Sammakot (Aristofanes)

text: "Sammakot" edustaa tyyliltään ja rakenteeltaan vanhaa attikalaista komediaa. Näytelmän pituus on runosäettä.


title: Sammakot (Aristofanes)

text:
Näytelmä kertoo, kuinka jumala Dionysos, epätoivoisena Ateenan tragedioiden tilasta, matkustaa Haadeeseen eli manalaan tuodakseen Euripideen kuolleista. Hän matkustaa yhdessä orjansa Ksanthiaan kanssa, joka on selvästi Dionysosta älykkäämpi. Näytelmän alussa Ksanthias ja Dionysos väittelevät siitä, millaisella vitsillä Ksanthias voisi avata näytelmän. Suuren osan näytelmää Dionysos tekee toistuvasti pahoja virheitä, mikä pakottaa Ksanthiaan keksimään keinoja isäntänsä pelastamiseksi, jotta tämä ei näyttäisi epäpätevältä — mutta tämä mahdollistaa vain sen, että Dionysos voi jatkaa virheiden tekemistä ilman seurauksia.
Päästäkseen Haadeeseen Dionysos pyytää neuvoa velipuoleltaan Herakleelta, joka oli ollut siellä jo aiemmin noutamassa helvetinkoira Kerberosta. Dionysos näyttäytyy ovella pukeutuneena leijonantaljaan ja kantaen nuijaa. Herakles ei voi kuin nauraa nähdessään naismaisen Dionysoksen pukeutuneen sillä tavoin. Kysyttäessä, mikä Haadeeseen johtavista teistä on lyhin, Herakles vastaa, että joko itsensä hirttäminen, myrkyn nauttiminen tai tornista hyppääminen. Dionysos valitsee kuitenkin pidemmän tien Akheronin järven ympäri, tien, jonka myös Herakles oli kulkenut.


title: Sammakot (Aristofanes)

text: Kun Dionysos saapuu järvelle, Kharon kuljettaa hänet yli. Ksanthiasta ei päästetä kyytiin, koska hän on orja, joten hänen täytyy kävellä järven ympäri. Dionysos puolestaan joutuu auttamaan soutamisessa. Soutaessaan hän alkaa kuulla sammakoiden kuoron laulua. Niiden laulu – "brekekekeks koaks koaks" — toistuu jatkuvasti, ja Dionysos ryhtyy ärsyyntyneenä kilpalauluun näiden kanssa. Kun lautta saapuu rantaan, Dionysos tapaa Ksanthiaan, joka säikyttelee tätä väittämällä nähneensä Empusa-hirviön. Pian näyttäytyy toinen kuoro, joka koostuu Dionysoksen mysteereihin osallistuvien hengistä.


title: Sammakot (Aristofanes)

text: Seuraava tapaaminen on Aiakoksen kanssa, joka luulee Dionysosta Herakleeksi tämän asun vuoksi. Aiakos on edelleen vihainen siitä, että Herakles oli vienyt Kerberoksen, ja uhkaa vapauttaa joukon hirviöitä kostoksi. Pelästyneenä Dionysos vaihtaa vaatteita Ksanthiaan kanssa. Paikalle saapuu neito, joka ilahtuu nähdessään ”Herakleen”. Neito kutsuu tämän juhlimaan neitsyttanssijattarien kanssa. Ksanthias suostuu mielihyvin. Dionysos haluaa äkkiä vaihtaa vaatteita uudelleen päästäkseen juhliin. Herakleen asussa hän kohtaa kuitenkin lisää ihmisiä, jotka ovat vihaisia hänelle, ja vaihtaa vaatteita Ksanthiaan kanssa kolmannen kerran.


title: Sammakot (Aristofanes)

text:
Kun Aiakos palaa, ”Herakles” (eli Ksanthias) kertoo tälle, että tämä voisi kiduttaa hänen ”orjaansa” eli Dionysosta saadakseen selville totuuden siitä, onko hän todellisuudessa varas. Hän myös tarjoaa joukon brutaaleja keinoja kidutukseen. Kauhistunut Dionysos kertoo totuuden siitä, että on jumala. Kun kummatkin ovat saaneet piiskasta, Dionysos viedään Aiakoksen isäntien, manalan valtiaan Plutonin ja valtiattaren Persefonen eteen, ja totuus vahvistetaan.
Tämän jälkeen Dionysos löytää Euripideen keskeltä kiistaa. Euripides, joka oli kuollut vasta äskettäin, on haastanut Aiskhyloksen "Parhaan tragediankirjoittajan" paikasta Plutonin päivällispöydässä. He järjestävät kilpailun Dionysoksen toimiessa tuomarina. Näytelmäkirjailijat siteeraavat vuorotellen katkelmia näytelmistään ja tekevät pilkkaa toistensa teksteistä. Euripides väittää, että henkilöhahmot hänen näytelmissään ovat parempia, koska ne ovat lähempänä todellisuutta ja loogisia. Aiskhylos puolestaan on sitä mieltä, että hänen idealisoidut henkilöhahmonsa ovat parempia, koska ne ovat sankarillisia ja mallina hyveelle. Aiskhylos myös pilkkaa Euripideen säkeitä ennustettaviksi ja kaavamaisiksi, Euripides puolestaan Aiskhyloksen kuorolauluja monotonisiksi.


title: Sammakot (Aristofanes)

text: Dionysos, joka näytelmän alkuosan toimi jatkuvan vitsailun kohteena, on nyt oikeudenmukaisen tuomarin roolissa ja osoittaa syvällistä tietämystä kreikkalaisesta tragediasta. Kiistan ratkaisemiseksi paikalle tuodaan vaaka, ja kumpaakin käsketään kertomaan sille muutamia rivejä näytelmistään. Se, jonka rivit ovat painavampia, saa vaa'an kallistumaan puolelleen. Euripides antaa säkeet, jotka mainitsevat muun muassa Argo-laivan, Suostuttelun ja rautanuijan, Aiskhyloksen säkeet puolestaan sisältävät Sperkheios-joen, Kuoleman ja kaksi nurin mennyttä hevosvaunua ja kuolleet vaununajajat. Näin Aiskhylos voittaa kisan.


title: Sammakot (Aristofanes)

text: Dionysos ei kuitenkaan osaa valita, kumman tragediakirjailijan veisi takaisin maan päälle. Lopulta hän päättää viedä sen, joka antaa paremman neuvon kaupungin pelastamiseksi. Euripides antaa hyvin muotoillun mutta merkityksettömän vastauksen, kun taas Aiskhylos antaa hyödyllisemmän neuvon. Niin Dionysos päättää viedä hänet takaisin Euripideen sijasta. Pluton antaa Aiskhyloksen palata ja kutsuu kaikki lähtömaljan ääreen. Ennen lähtöään Aiskhylos vaatii, että hänen poissa ollessaan Plutonin pöydässä saa istua Sofokles, ei Euripides.


title: Sammakot (Aristofanes)

text: Näytelmän pääteemana on kritiikki Aristofaneen ajan tragediakirjallisuutta kohtaan. Sen sanomana voidaan nähdä se, että ”vanhassa vara parempi”. Poliittisessa mielessä näytelmä ei kuulu niihin Aristofaneen näytelmiin, joissa on selkeä rauhansanoma samaan aikaan käynnissä olleen peloponnesolaissodan suhteen; sen sijaan Aristofanes ilmaisee näytelmän lopussa Aiskhyloksen suulla, että Ateenan on taisteltava, ei antauduttava.


title: Sammakot (Aristofanes)

text: Euripides oli kuollut jo silloin, kun näytelmän kirjoittaminen alkoi, joten hän on päähenkilönä Haadeessa yhdessä jo paljon aiemmin kuolleen Aiskhyloksen kanssa. Sofokles, joka kuoli ilmeisesti vasta näytelmän ollessa jo viimeistelyvaiheessa, ehti ilmeisesti saada maininnan näytelmän loppuun kuolemansa jälkeen, mutta ei ehtinyt osaksi tragediakirjailijoiden väittelyä, joka oli tuolloin jo kirjoitettu valmiiksi.


title: Sammakot (Aristofanes)

text: Broadway-musikaali "The Frogs" sovitettiin löyhästi "Sammakoihin". Euripideen hahmo oli korvattu George Bernard Shawilla ja Aiskhylos William Shakespearella. Musikaali valmistui alun perin 1970-luvulla ja uusittiin vuonna 2004.


title: Optimismi

text: Optimismi tarkoittaa myönteistä ja toiveikasta elämänasennetta ja kykyä nähdä asioiden hyvät puolet. Optimismi ei yleensä liity konkreettiseen kohteeseen. Optimismin vastakohta on pessimismi.


title: Optimismi

text: Optimismilla tarkoitetaan yleensä suhtautumista omaan elämään. Tällöin sellainenkin ihminen on optimisti, joka odottaa maailman menevän huonoon suuntaan jos hän samalla näkee oman elämänsä menevän hyvään suuntaan.


title: Optimismi

text: Optimistille on tyypillistä se, että hän rajaa vaihtoehdot ja tyytyy vähäiseen tukea antavaan informaatioon. Hän liioittelee onnistumisen mahdollisuuksia, minimoi oletettuja kustannuksia ja maksimoi havaittuja etuja. Optimisti käyttää ongelmakeskeisiä selviytymiskeinoja. Hän näkee uhat haasteina ja uskoo pystyvänsä kontrolloimaan maailmaa. Toisin kuin pessimisti, optimisti uskoo ongelmansa olevan kapea-alaisia ja tilapäisiä sekä johtuvan ulkoisista tekijöistä kuten toisesta henkilöstä tai vaikeista olosuhteista.


title: Optimismi

text: Optimismi voi olla pysyvä persoonallisuuden piirre tai tulkintatyyli. Piirreoptimismiin kuuluvat myönteiset odotukset ja usko kykyyn vaikuttaa. Tulkintatyyliin liittyvä optimismi saattaa muuttua elämän aikana radikaalistikin esimerkiksi kokemusten tai terapian vaikutuksesta.


title: Optimismi

text: Optimismin voi jakaa suureen ja pieneen optimismiin (Peterson 2000). Suuri optimismi on biologista. Se antaa energiaa ja tuottaa kestävyyttä, ja se auttaa selviytymään haasteista ja ongelmista. Joskus siihen voi liittyä aiheeton usko pärjäämiseen. Pieni optimismi liittyy konkreettisiin tilanteisiin. Myös pessimistisesti elämään suhtautuva voi olla pieni optimisti tilanteissa, joissa optimismiin on hyviä perusteita.


title: Optimismi

text: Optimismilla on tutkimuksissa todettu olevan positiivinen yhteys onnellisuuteen, terveyteen, menestymiseen ja eliniän pituuteen. Optimismi voi ennalta ehkäistä ongelmia, lievittää sairauksia, nopeuttaa toipumista ja estää sairauden uusiutumista. Optimismi tuottaa positiivisia immunologisia reaktioita, optimismiin liittyvät myönteiset tunteet kumoavat kielteisten tunteiden vaikutuksia, optimismi lisää myönteisiä arvioita itsestä ja maailmasta sekä lisää uskoa oman elämän hallintaan, optimismi tekee ihmisestä suositun ja sitä kautta helpottaa sosiaalista kanssakäymistä, ja optimismi ennustaa terveyttä edistävää käyttäytymistä ja terveitä elämäntapoja.


title: Optimismi

text: Psykologi ja filosofi William Jamesin mielestä optimismi lamauttaa toiminnan, kuten pessimismikin. Jos ihminen on varma siitä, että kaikki tulee kääntymään hyväksi, hänellä ei ole vaikutinta toimia ihmiskunnan ja maailman kehittämiseksi.


title: Optimismi

text: Vuonna 2008 tehdyssä kansainvälisessä meta-analyysissä 22 maan joukossa korkeimman optimismin arvon asteikolla 0–100 sai Brasilia, 73,6 pistettä. Muita korkean optimismin maita olivat Ghana, Norja ja Viro. Matalimman arvon sai Japani, 48,8 pistettä. Muita matalan optimismin maita olivat Etelä-Korea, Ranska ja Hongkong. Suomi sijoittui hieman keskiarvon yläpuolelle arvolla 66,7.


title: Optimismi

text: Yhdysvalloissa optimismia korostetaan voimakkaasti, ja optimismin lisäämiseen tähtäävät itseapukirjat ovat olleet suosittuja jo 1900-luvun alusta lähtien. Yhdysvalloissa presidentiksi valittiin 1900-luvun aikana 18 kertaa 22:sta se ehdokas, jonka vaalipuhe oli optimistisempi, ja samanlainen tulos saatiin muidenkin vaalien yhteydessä.


title: Sue Harrison

text: Sue Harrison (s. 1950) on yhdysvaltalainen kirjailija, jonka teokset kuvaavat alkuperäiskansojen elämää esihistoriallisella ajalla Amerikan pohjoisilla alueilla.


title: Sue Harrison

text: Sue Harrison on kotoisin Michiganista. Kouluaikoinaan hän opiskeli englannin kieltä ja kirjallisuutta. Hän innostui tutkimaan alkuperäiskansoja ja päättikin ryhtyä opiskelemaan kuutta Amerikan alkuperäiskieltä. Lisäksi hän opiskeli arkeologiaa, antropologiaa ja maantiedettä.


title: Sue Harrison

text: Hän on saavuttanut kirjoillaan valtavan suosion. Harrison kirjoittaa kirjojaan asiantuntevasti ja uskottavasti. Häntä onkin kiitetty siitä ja myös kerronnan elävyydestä.


title: Sue Harrison

text: Hänen kirjojaan on ilmestynyt 18 maassa Euroopassa ja Aasiassa.


title: Sue Harrison

text: Ensimmäiset ihmiset -trilogia:


title: Sue Harrison

text: Tarinankertoja-trilogia:


Jalkapallon Euroopan-mestaruuskilpailut 2004 järjestettiin Portugalissa 12. kesäkuuta – 4. heinäkuuta. Tämä oli ensimmäinen kerta kun jalkapallon arvoturnaus järjestettiin Portugalissa.


title: Jalkapallon Euroopan-mestaruuskilpailut 2004

text: Lopputurnaukseen osallistui 16 joukkuetta. Loppuottelussa kohtasivat yllättäjäjoukkue Kreikka sekä isäntämaa Portugali. Joukkueet olivat kohdanneet toisensa jo turnauksen avausottelussa, jonka Kreikka voitti maalein 2–1. Myös finaalissa Kreikka oli parempi - tällä kertaa tuloksella 1–0. Ottelun ainoan maalin teki kulmapotkun jälkitilanteesta kreikkalaishyökkääjä Angelos Charisteas.


text: EM-karsinnat alkoivat jo syyskuussa 2002, ja ne kestivät marraskuuhun 2003 saakka. Mukana oli kaiken kaikkiaan 50 joukkuetta, jotka jaettiin kymmeneen karsintalohkoon. Jokainen joukkue pelasi lohkon muita joukkueita vastaan kahdesti, kerran koti- ja kerran vieraskentällä. Kunkin lohkon voittaja eteni suoraan lopputurnaukseen, ja lohkojen toiseksi sijoittuneet karsivat kisapaikasta kaksiosaisissa ottelusarjoissa, joista viisi voittajaa pääsivät lopputurnaukseen. Isäntämaa Portugali pääsi suoraan kisoihin, joten se ei osallistunut karsintoihin. Karsintojen suurimpiin yllätyksiin lukeutui vuoden 2002 MM-kisojen pronssijoukkue Turkin putoaminen kisoista. Turkki hävisi jatkokarsinnoissa Latvialle, jonka selviytyminen EM-kisoihin oli yllätys. Myös muun muassa Irlanti, Romania ja Belgia jäivät kisojen ulkopuolelle. Suomi jäi omassa lohkossaan neljänneksi Italian, Walesin ja Serbia ja Montenegron taakse. Suomi keräsi kahdeksasta ottelustaan kymmenen pistettä.


text:
4. heinäkuuta 2004
5 maalia


text: 4 maalia


text: 3 maalia


title: Soundclash

text: Soundclash on Jamaikalta lähtöisin oleva sound systemien välinen mittelö tai kilpailu, jossa yleisö valitsee esiintyvien sound systemien joukosta suosikkinsa.


title: Soundclash

text: Soundclashissa mitellään siitä, kuka pystyy omilla dubplateillaan ja viihdytystaidoillaan voittamaan yleisön puolelleen. Dubplatet eli spesiaalit ovat sound systemille teetettyjä erikoisversioita suosittujen jamaikalaisartistien kappaleista, joiden sanat on yleensä muutettu muotoon, jossa omaa soundia kehutaan ja vastapuolen soundeja taas väheksytään. Clasheissa soitetaan tyypillisesti pelkkiä dubplateja samaan tapaan kuin sound systemit soittavat normaalitilanteessa äänilevyjä sillä erolla, että mikrofonimiehet juontavat tilaisuutta huomattavasti aggressiivisemmin ottein kehottaen yleisöä nostamaan oman soundin voittajaksi ja usein myös piikitellen tai väheksyen muita osallistuvia sound systemejä. Voittaja ratkaistaan tyypillisesti dub-fi-dubilla eli viimeiseksi kilpailuun jääneet kaksi soundia soittavat vuorotellen dubplate -spesiaaleja ennalta sovitun määrän. Jo soitettuja kappaleita ei clashissa sovi soittaa uudestaan. Yleisö ratkaisee voittajan pitämällä ääntä, huutamalla, soittamalla torvia yms. Yleisön kanssa kommunikointi on siis voittajaksi tahtovalle ensiarvoisen tärkeä taito hyvien spesiaalien lisäksi.


title: Soundclash

text: Soundclash – kulttuuri on suhteellisen uusi ilmiö Pohjoismaissa mutta kulttuuri on ollut kovassa kasvussa viime vuosien aikana reggaen suosion mukana. Ruotsissa ja Suomessa on syntynyt kymmeniä sound systemejä jotka osallistuvat clasheihin ja viihdyttävät reggaeyleisöä tansseissaan säännöllisesti. Yleisönä olevalle soundclash eroaa perinteisistä tansseista / keikoista merkittävällä tavalla; illan intensiteetti ja energia ovat todella korkealla ja yleisön reaktiot soundeihin ovat ratkaisevassa asemassa.


title: Soundclash

text:
Ensimmäinen valtakunnallinen soundclash Suomessa järjestettiin joulukuussa 2004. Voiton vei Komposti.
2005 voiton vei turkulainen MPV ja 2006 pokaali palasi Kompostille.


title: Herätyskello

text: Herätyskello on kello, jonka voi asettaa antamaan hälytyksen määriteltynä kellonaikana. Hälytys voi olla äänimerkki, radion avautuminen tai valon syttyminen.


title: Herätyskello

text: Matkapuhelimissakin on useimmiten herätyskello-ominaisuus. Myös pistorasioiden ajastimia on käytetty herätyskelloina; esimerkiksi radion kytkeytyminen voidaan siitä ajastaa päälle haluttuna aikana.


title: Herätyskello

text: Valolla herättävä herätyskello eli "sarastusvalo" tai "kajastusvalo" jäljittelee auringonnousua. Sen valo voimistuu esimerkiksi 20 minuutin aikana, kunnes se herättää nukkujan usein jopa ilman äänimerkkiä. Sarastusvaloa voi käyttää myös tavallisena lamppuna.


title: Herätyskello

text: "Älykäs herätyskello" tarkkailee nukkujan liikkeitä ja herättää ihmisen juuri silloin, kun hän on jo valmiiksi lähes hereillä. Aikuisella univaiheet toistuvat läpi yön noin puolentoista tunnin sykleissä. Kun ihminen herätetään kevyen univaiheen aikana, hän herää pirteämpänä kuin syvän unen aikana herätessään, jolloin aivokuoren toiminta on hitaimmillaan.


title: Herätyskello

text: Herätyskellossa on hälytyksen katkaisunappi sekä torkkutoiminto, joka toistaa hälytyksen tietyn ajan kuluttua, jos nukkuja haluaa jatkaa nukkumista vielä hetken.


title: Herätyskello

text: Mekaaniset herätyskellot ovat perinteisesti saaneet voimansa vieteristä. Nykyisin herätyskellot toimivat lähes poikkeuksetta verkkovirralla tai paristojen sähkövirralla. Paristokäyttöisen kellon huono ominaisuus on mahdollinen pariston tyhjeneminen yöllä ennen hälytystä. Virran loppumisvaaraa vähenee, jos kello käy verkkovirralla. Silloinkin mahdollinen sähkökatkos siirtää todellista herätysaikaa tai estävät sen. Käytännössä lähes varma toiminta saadaan käyttämällä yhdessä akkua ja verkkovirtaa. Myös jos kelloja on kaksi, on kumpienkin pettäminen samana aamuna hyvin epätodennäköistä.


title: Ilme

text: Ilme on ihmisen kasvojen lihasten aikaansaama tunteen ilmaus. Ilmeet ovat non-verbaalista viestintää, ja yksi ihmisen tärkeimmistä sosiaalisen kommunikoinnin tavoista. Myös muilla nisäkkäillä on todettu ilmeisiin perustuvaa viestintää.


title: Ilme

text: Ihminen pystyy muodostamaan eri ilmeitä tahdonvaraisesti, mutta useimmat ilmeet syntyvät tahattomasti ja luonnostaan, sillä ne liittyvät suoraan tunteisiin. Joitakin ilmeitä on lähes mahdotonta peittää.


title: Ilme

text: Ihmiset tunnistavat tietyt ilmeet kulttuuritaustastaan riippumatta. Tyypillinen helposti tunnistettava ilme on esimerkiksi viha. Toisaalta joitakin ilmeitä, kuten kauhua ja inhoa, voi olla vaikeaa erottaa toisistaan.


title: Ilme

text: Vauvat osaavat kommunikoida ilmeillä paljon ennen kuin oppivat puhumaan. Ensin ne useimmiten matkivat vanhempiensa ilmeitä, vaikkapa huulien pyöristystä, kulmien kurtistusta tai kielen näyttämistä. Ilme on siis vauvan ensimmäisiä tapoja saada kontakti ympäristöönsä.


title: Ilme

text: "Mikroilme" on hyvin lyhytkestoinen, vain sekunnin murto-osan kestävä kasvonilme. Mikroilmeet ovat tahdosta riippumattomia, ja ne ilmentävät sellaisia tunteita, joita ihminen ei halua paljastaa. Mikroilmeitä on vaikea havaita keskustelutilanteessa, mutta niiden tunnistaminen helpottuu videokuvan ja tietokoneanalyysin avulla.


title: Dubplate

text: Dubplate on ￼￼reggae￼￼-musiikissa käytettävä erikoislevy, joka on teetetty sound systemin soitettavaksi. Se eroaa vinyylilevystä siten, että se on asetaatille painettu singlelevy. Alun perin asetaattilevy oli singlen koepainos. Sille tallennettu musiikki voi olla miksaus tunnetusta kappaleesta tai koesoittoon tarkoitettu julkaisematon kappale, jota ei välttämättä lopulta julkaista. Dubplatet muistuttavat hieman muiltakin musiikinaloilta tuttuja jinglejä, mutta varsinaisena erona on se, että kappaleet lauletaan kokonaan, muutetuin sanoin ja varta vasten valittuihin rytmipohjiin. "Dubplate special" on suositun artistin kappaleestaan laulama uusi versio, jossa sanoitus on muutettu kehumaan sen soittavaa sound systemiä.


title: Vieteri

text: Vieteri on jousi(systeemi), johon voidaan varastoida energiaa virittämällä vieteri mekaanisesti, tavallisesti käsin. Toiminnassa vieteri vapauttaa varastoitunutta energiaa jousen avulla.


title: Vieteri

text: Vietereitä käytetään muun muassa kelloissa, itsekulkevissa lasten leluissa sekä erilaisissa soittorasioissa


title: Otsa

text: Otsa on silmäkulmien yläpuolinen kasvojen osa. Otsan lihaksiin kuuluvat takaraivo-otsalihas, joka kohottaa silmäkulmia, sekä kulmakarvojen rypistäjälihas, joka vetää kulmakarvat yhteen ja rypistää otsan alaosaa.


title: Elastinen kerroin

text: Elastinen kerroin kuvaa aineen kykyä vastustaa sitä muovaavia voimia. Elastisten kertoimien yksikkö on pascal (tai vaihtoehtoisesti formula_1). Elastinen kertoma formula_2 määritellään kappaleeseen kohdistuvan jännityksen formula_3 ja venymän (puristuman) formula_4 suhteena:


title: Elastinen kerroin

text: "Kimmokerroin" (tunnus formula_6 tai formula_7) on yleisimmin käytetty elastisista kertoimista. Kimmokerrointa kutsutaan joskus myös nimillä "kimmomoduuli", "elastisuusmoduuli" ja "Youngin moduuli". Se on kappaleeseen kohdistuvan jännityksen suhde sen aikaansaamaan suhteelliseen venymään, ja se kuvaa kappaleen venymistä venyttävän voiman vaikutuksesta. Kimmokertoimen tapauksessa jännityksenä käytetään yleensä näennäistä jännitystä


title: Elastinen kerroin

text: missä formula_9 on kappaletta venyttävä voima ja formula_10 on kappaleen poikkileikkauksen pinta-ala ennen venyttämistä. Tällöin ei oteta huomioon kappaleen poikkipinta-alan muutosta venymän aikana. Kappaleen suhteellinen venymä


title: Elastinen kerroin

text: missä formula_12 on kappaleen pituus ja formula_13 pituuden muutos jännityksen suuntaan.


title: Elastinen kerroin

text: Kimmokerroin "E" voidaan näin ollen määritellä yhtälöllä


title: Elastinen kerroin

text: SI-järjestelmäsä kimmokertoimen yksikkö on newton neliömetriä kohti (N/m) eli pascal (Pa).


title: Elastinen kerroin

text: Hooken lain mukaisesti monien aineiden venymä on suoraan verrannollinen venyttävään jännitykseen eli niiden kimmokerroin on vakio, niin kauan kuin jännitys ei ylitä tiettyä rajaa, jonka jälkeen kappale alkaa muovautua plastisesti. Kun vetosauvaa kuormittava jännitys on kimmorajaa pienempi, sauva venyy kimmoisasti eli palautuu alkuperäiseen muotoonsa jännityksen loputtua. Jos jännitys on niin suuri, että saavutetaan plastinen alue, kappaleeseen aiheutuu jännityksestä pysyvä muodonmuutos.


title: Elastinen kerroin

text: "Liukukertoimen" (tunnus formula_15 tai formula_16) tapauksessa jännitys on leikkausjännitys


title: Elastinen kerroin

text: missä formula_18 on kappaleen pinnan suuntainen voima. Vastaavasti leikkausmyötymä on


title: Elastinen kerroin

text: Liukukerroin kuvaa materiaalin kykyä vastustaa leikkausvoimia.


title: Elastinen kerroin

text: "Puristuskerroin" ( tunnus formula_20 tai formula_21) määritellään kappaleen kaikkiin pintoihin kohdistuvan paineen muutoksen formula_22 avulla


title: Elastinen kerroin

text: missä formula_24 on paineen muutoksen aiheuttama kappaleen tilavuuden muutos.


title: Inkan aarre

text: Inkan aarre on Kari Mannerlan kehittämä ja Martinexin kustantama lautapeli, joka muistuttaa hyvin paljon Mannerlan aikaisemmin kehittämää Afrikan tähteä. Pelin ideana on löytää Kultainen Auringonpoika ja viedä se Machu Picchuun. Peli on käännetty ruotsiksi, viroksi ja englanniksi.


title: Inkan aarre

text: Pelilauta koostuu neljästä palasta, jotka yhdistetään kuten palapelissä, toisin kuin Afrikan tähdessä, jossa pelilauta on taitettava. Pelilauta on Etelä-Amerikan kartta, johon on piirretty erilaisia paikkoihin liittyviä kuvia, kuten jokia, metsiä, muuta luontoa ja kansaa sekä nimetty 35 kaupunkia.


title: Inkan aarre

text: Pelissä on yhteensä 35 muovista, halkaisijaltaan noin 2 cm, noin puolen cm paksuista ja pohjaväriltään kullanväristä pelimerkkiä.Kiekot on kuvattu pelin takakannessa lukuun ottamatta tyhjää kiekkoa.


title: Inkan aarre

text: Ennen peliä pelinappulat sekoitetaan ja asetetaan nurin päin pelilaudan punaisiin ympyröihin. Pelaajat aloittavat Rio de Janeirosta ja saavat aloitusrahaa 300 pesoa. Pelilaudalla edetään heittämällä noppaa ja jos pelaaja päätyy punaiseen ympyrään, hän saa pysähtyä ja kääntää nappulan maksamalla 100 pesoa tai heittämällä nopalla nelosen, viitosen tai kuutosen.


title: Inkan aarre

text: Maitse kuljetaan ilmaiseksi inkojen rakentamia kivisiä teitä nopan silmäluvun mukaisesti. Reitin voi valita itse.


title: Inkan aarre

text: Meritielle lähteminen maksaa 100 pesoa. Samalla maksulla saa kulkea niin kauan kuin pysyy meritiellä. Satamien punaisiin ympyröihin pysähtyminen tai paholaisen löytäminen ei aiheuta uutta maksua. Vasta sisämaassa käynnin jälkeen on maksettava uudelleen.


title: Inkan aarre

text: Jos pelaajalla ei ole rahaa tai hän ei halua sitä käyttää, pääsee hän noppaa heittämättä vapaamatkustajana 2 askelta kullakin vuorollaan. Näin ei kukaan paholaisen kohdattuaan voi jäädä saarelle. Myös Amazon-joki kuuluu merireitteihin.


title: Inkan aarre

text: Lentomatka maksaa 300 pesoa punaista viivaa pitkin ympyrästä toiseen. Noppaa ei heitetä.


title: Inkan aarre

text: Umpikujat. Pelissä on vaikeasta maastosta johtuen umpikujia, joista ei pääse eteenpäin. Silloin on käännyttävä samaa reittiä takaisin päin.


title: Inkan aarre

text: Nopanheiton sijaan pelaaja voi liikkua lentoreittiä (punaisia viivoja) pitkin maksamalla 300 pesoa. Laivamatka maksaa 100 pesoa ja on voimassa kunnes pelaaja palaa uudestaan mantereelle. Lisäksi on mahdollista vapaamatkustaa 2 vesiruutua ilmaiseksi nopanheiton sijaan.


title: Inkan aarre

text: Ensimmäinen Cap Horniin saapuva pelaaja saa 500 pesoa ja lisäksi ensimmäinen kävijä Iguazussa tai Iquitosissa saa 200 pesoa. Kultaisen Auringonpojan löytämisen jälkeen on muilla pelaajilla mahdollisuus voittaa peli löytämällä Onnenaurinko ja viemällä se perille Machu Picchuun ennen Kultaisen Auringonpojan löytäjää.


title: Kari Mannerla

text: Kari Mannerla (9. tammikuuta 1930 Helsinki – 12. heinäkuuta 2006 Helsinki) oli suomalainen mainostoimiston johtaja, joka tunnetaan "Afrikan tähti" -lautapelin suunnittelijana. Mannerla toimi 1970-luvun alusta 1980-luvun puoliväliin Suomen suurimpiin kuuluvan mainostoimisto SEK:n hallituksen puheenjohtajana.


title: Kari Mannerla

text: Mannerlan koulunkäynti jäi kesken 16-vuotiaana, kun hän meni töihin mainostoimistoon. Hän loi uransa mainostoimisto SEK:ssa ja jäi eläkkeelle sen hallituksen puheenjohtajana. Mannerla kehitti "Afrikan Tähden" jo 19-vuotiaana 1940-luvun lopulla, ja peli julkaistiin vuonna 1951. Pelin nimen Mannerla sai artikkelista, jossa kerrottiin Etelä-Afrikasta löytyneestä maailman suurimmasta timantista, Afrikan tähdestä.


title: Kari Mannerla

text: Mannerla kehitti Afrikan Tähdestä myös korttipeliversion. Viimeisinä vuosinaan hän kehitti lautapelin "Inkan aarre", joka julkaistiin vuonna 2005. Peli on samantyyppinen kuin "Afrikan tähti", mutta sijoittuu Etelä-Amerikkaan. Aiemmin Mannerla oli kehittänyt myös pasiansseja ja seikkailuhenkisiä seurapelejä. Hän kuoli syöpään 76 vuoden ikäisenä.


title: Jefferson City

text:
Jefferson City on Yhdysvaltain keskilännessä sijaitsevan Missourin osavaltion pääkaupunki ja Colen piirikunnan pääkaupunki, tosin osa kaupungista sijaitsee Callawayn piirikunnan puolella.
Kaupungin pinta-ala on 73,2 km² (vettä 2,6 km²).


title: Jefferson City

text: Asukasluvuksi on laskettu vuonna 2010 väestönlaskennassa 43 000 asukasta, joista 78 prosenttia oli valkoisia, ja mustia lähes 17 prosenttia.


title: Jefferson City

text: Jefferson City sijaitsee Ozarkylängöllä Missourijoen varrella lähellä osavaltion maantieteellistä keskipistettä.


title: Jefferson City

text: Kaupunki sai nimensä Yhdysvaltojen kolmannen presidentin Thomas Jeffersonin mukaan. Kun Missourin Territorio muodostettiin 1812 oli Saint Louis hallinnon keskus ja St. Charles pääkaupunki, kunnes Jefferson City valittiin uudeksi pääkaupungiksi vuonna 1821. Tuolloin paikka tunnettiin nimellä Lohman's Landing ja se oli lähinnä vaatimaton kauppapaikka keskellä erämaata noin puolimatkassa Saint Louisin ja Kansas Cityn välillä. Vuonna 1826 Missourin lainsäätäjät kokoontuivat siellä ensimmäisen kerran ja kaupunki perustettiin vasta 1839.


title: Turun ylioppilaskylä

text: Turun ylioppilaskylä on Suomen suurin yksittäinen opiskelija-asuntokohde. Asukkaat koostuvat lähinnä Turun yliopiston, Turun ammattikorkeakoulun, Åbo Akademin sekä Turun kauppakorkeakoulun opiskelijoista.


title: Turun ylioppilaskylä

text: Ylioppilaskylä sijaitsee Turun yliopiston välittömässä läheisyydessä, Aurajoen rannalla Nummen kaupunginosassa.


title: Turun ylioppilaskylä

text: Turun yliopiston ylioppilaskunta tarvitsi kasvavalle jäsenistölleen lisää asuntoja 1950-luvun lopulla. Valtioneuvoston päätettyä siirtää Porin prikaati pois Turusta ylioppilaskunta alkoi tavoitella vapautunutta Turun kasarmialuetta. Hanketta varten esimies Eero Elenius laati muistion, jossa tiivistyi ajatus ylioppilaskylästä. Tavoitteena oli rakentaa asuntoja 3 000 opiskelijalle, osakunta- ja liiketiloja unohtamatta. Neuvottelut kasarmialueen tontista puolustusministeriön ja kaupungin kanssa osoittautuivat kuitenkin hankaliksi eikä ratkaisua syntynyt.


title: Turun ylioppilaskylä

text: Vuonna 1961 Turun kaupungin asemakaava-arkkitehti Pekka Sivula tarjosi ylioppilaskunnalle kymmenen hehtaarin tonttia rautatien pohjoispuolelta Aurajoen ja Kaarinan kirkon rajaamalta alueelta. Alueen omistussuhteet olivat monimuotoiset, ja kaupunki päätti hankkia tontit omistukseensa ennen luovuttamista ylioppilaskunnalle. Edustajisto hyväksyi joulukuussa 1965 ylioppilaskyläsuunnitelman, jonka mukaan 11,5 hehtaarin tontille rakennettaisiin asuntoja 3 000 opiskelijalle. Merkittävänä uutuutena yksinasuville suunniteltiin vessan ja suihkun sisältäviä yksiöitä.


title: Turun ylioppilaskylä

text: Keväällä 1965 hallitus oli asettanut komitean miettimään ylioppilaskunnan liiketoiminnan hallinnon järjestämistä. Koska Ylioppilaskylän rakentamiskustannukset oli arvioitu niin korkeaksi, 43 miljoonaan markkaan, komitea suositteli ylioppilaskunnasta erillisen säätiön perustamista rakennustoimintaa varten. Syyksi esitettiin, että jatkuva velkaantuminen voisi estää lainojen saamiseen muuhun toimintaan. Sääntöluonnoksen mukaan ylioppilaskyläsäätiö rakentaisi ylioppilaskylän ja ylläpitäisi sitä, ja säätiön pääoma muodostuisi ylioppilaskunnan rakennusrahaston sekä urheilu- ja uimahallirahaston varallisuudesta. Edustajisto hyväksyi säätiön perustamisen yksimielisesti 1966, ja saman vuoden joulukuussa oikeusministeriö antoi myös perustamisluvan.


title: Turun ylioppilaskylä

text: Tontin luovutus ei kuitenkaan tapahtunut odotetussa aikataulussa, sillä se oli jäämässä Naantali–Turku–Piikkiö-moottoritien alle. Kaupunki ehdotti tilalle yksittäisiä tontteja eri puolelta kaupunkia, mutta niiden vastaanottaminen olisi merkinnyt ylioppilaskylän rakentamisen peruuntumista. Lopulta lokakuussa 1966 neuvotteluissa päädyttiin lopputulokseen, jossa ylioppilaskunta sai alueelta seurakuntien omistaman neljän hehtaarin tontin. Maaliskuussa 1967 valtuusto päätti sijoittaa ylioppilaskylän Nummen kaupunginosaan ja luovutti ensimmäisen tontin Pispalan pellolta rakentamista varten.


title: Turun ylioppilaskylä

text: Ylioppilaskylän vihki käyttöön syyskuussa 1969 silloinen pääministeri Mauno Koivisto.


title: Turun ylioppilaskylä

text: Ylioppilaskylän rakennukset ovat 1970-luvulla rakennettuja matalia kerrostaloja korttelipihoineen. Erkki Valovirran ja Jan Söderlundin suunnittelemat rakennukset edustavat tyylisuunnaltaan konstruktivismia; omana aikanaan ylioppilaskylää pidettiin arkkitehtuurin huippusaavutuksena. Nykyistä arvostusta osoittaa, että 1960-luvun strukturalistista suunnittelua edustava Turun läntinen ylioppilaskylä sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Turun ylioppilaskylä

text: Kylä on jakaantunut itä- ja länsipuoleen. Itäpuolella on enemmän soluasuntoja, länsipuolella taas enemmän yksiöitä.


title: Turun ylioppilaskylä

text: Ylioppilaskylän kolmikerroksiset rakennukset on sijoiteltu maastoon suorakulmaiseen koordinaatistoon. Läntinen, vuosina 1968–1974 rakennettu osa muodostuu 50 m x 50 m kortteleista, joissa neljä taloa on kytketty toisiinsa kulkukäytävillä. Korttelien sisällä on tiiviitä, puistomaisia sisäpihoja. Jokaisen talon käytävällä on 12 opiskelijan asunnot, joissa on makuuhuone ja wc-tilat, sekä yhteiskäyttökeittiö. Kahdella siivellä on yhteinen sauna. Arkkitehtuuri perustuu betonielementteihin, joita koristavat värikkäät puuelementtijulkisivut. Kirkas värityssuunnitelma on Howard Smithin käsialaa. Erkki Valovirta suunnitteli länsiosan peruskorjauksen, joka toteutettiin vuosina 1997–2002. Osiin elementeistä lisättiin parvekkeita, ovia tai ikkunoita.


title: Turun ylioppilaskylä

text: Vuosina 1975–1980 rakennetussa itäosassa toteutettiin korttelirakenne, joka kiertyy yhtenäisenä alueen keskellä olevan omakotitaloryhmän ympärille. Julkisivut olivat alumiinipeltisiä, joko siniharmaan tai tummanpunaisen värisiä. Itäosaa alettiin peruskorjata vuonna 1994, ja tuolloin suuri osa 2–3 huoneen + keittiön soluasunnoista muutettiin yksiöiksi tai neliöiksi. Samalla osaan asunnoista tehtiin parvekkeita, ikkunoiden ruudutusta muutettiin ja katoista tehtiin pulpettikatot.


title: Turun ylioppilaskylä

text: Ylioppilaskylää on laajennettu jatkuvasti lisääntyvän kysynnän vuoksi. Vuosina 2004–2008 yo-kylän jatkeeksi länteen rakennettiin uusi asuinalue Nummenranta. Vuonna 2011 alueelle valmistui maamerkki, 43 metriä korkea 12-kerroksinen Ikituuri-niminen asuintornitalo. Inspehtorinkadun varteen Caribia-hotellin parkkipaikan kulmalle on suunniteltu Aitiopaikka-niminen rakennuskohde, joka sisältää noin 200 asuntoa, suuren osan ollessa yksiöitä. Rakennustyöt aloitettiin syksyllä 2016.


title: Turun ylioppilaskylä

text: Vuonna 1999 ylioppilaskylän 30-vuotisjuhlan kunniaksi Inspehtorinkadulle pystytettiin taiteilija Pepe Gonzálezin suunnittelema Monumental Sculpture Igitur -patsas.


title: Turun ylioppilaskylä

text: Kylässä on kauppa, pubi ja kebab-ravintola. Turun ylioppilaskyläsäätiön (TYS) toimisto sijaitsee ylioppilaskylän länsipuolella. TYS on ylioppilaskylän asukkaiden yhteinen vuokranantaja. Sen piiriin kuuluu lisäksi useita muita asuntokohteita ympäri Turkua.


title: Turun ylioppilaskylä

text: Lähin julkinen kirjasto on Nummen kirjasto. Alueella on myös kaksi tenniskenttää, lentopallo- ja koripallokenttä, ratagolfrata ja leikkipuisto. Aurajoen vartta pitkin kulkee kuntoilupolku. Linja-autoyhteyksiä ovat linjat 50, 51, 53, 54 ja 220, jotka kulkevat yhteensä noin viisi kertaa tunnissa, sekä yölinja 36. Ylioppilaskylässä on muun muassa Turun kaupungin päiväkoteja, Pyhän Katariinan kirkko, peruskoulu ja lukio.


title: Turun ylioppilaskylä

text: Kylpylähotelli Caribia sijaitsee keskeisellä paikalla ylioppilaskylän länsipuolella. Hotellirakennus oli alun perin rakennettu ylioppilaskylän kongressikeskukseksi. Hanke pahensi ylioppilaskyläsäätiön talousvaikeuksia, ja kaupunki sai hotellin vastineeksi säätiön pelastamisesta. Rakennus muutettiin Caribiaksi vuonna 1999, jolloin myös ulkoarkkitehtuuria muutettiin huomattavasti.


title: ICab

text:
iCab on Alexander Claussin kehittämä selain Mac OS, OS X ja iOS-käyttöjärjestelmille.
iCab-selain pyrkii noudattamaan mahdollisimman hyvin standardia ja selaimella voi haluttaessa tarkistaa websivun HTML-standardin mukaisuus.
iCab-selain on versiosta 3 lähtien läpäissyt Acid-testin.


title: ICab

text:
Versiossa 3 layout-kyvykkyyttä oli parannettu huomattavasti CSS 2-tuen ansiosta.
Versio 3 tuki myös Unicodea. JavaScriptiä vastaavana kielenä on InScript.


title: ICab

text:
Eräs kiinnostava iCabin ominaisuus on navigointipalkin iCab-hymyikoni. Riippuen katseltavan sivun koodin virheettömyydestä ikoni joko hymyilee tai on suupielet alaspäin. Klikkaamalla ikonia avataan virheluettelo. Kaksoisklikkaamalla listan riviä aukeaa koodin sisältävä ikkuna, jossa virhekohta on korostettuna.
Shift-klikkaus ikoniin aktivoi selaimeen kätketyn erikoistehosteen. Esimerkikisi tämä sivu on todennäköisesti virheetön.
iCab validoi myös CSS-tyylikoodia.
Lisäksi iCab kykenee validoimaan XHTML 1.0 Strict -koodattuja dynaamisia sivuja, joita on hankala validoida staattisella validaattorilla. Selain sopii siihen paljon paremmin.


title: ICab

text: iCabin 3-version käytettävyyttä parantavat myös seuraavat ominaisuudet:


title: ICab

text:
Ohjelmassa voidaan valita, mitä selaintyyppiä iCab käytössä esittää (niille sivuille, jotka eivät tunnista iCab-selainta), vaikkapa MS IE6-selainta matkimalla, jolloin on mahdollista päästä niillekin sivuille, joiden html-artistien mielestä on olemassa vain yksi käyttöjärjestelmä ja yksi selain.
Historiaikkunassa on sarakkeet sivuotsikolle, viimeisimmän lukukerran ajankohdalle ja sivun URL-osoitteelle.
Suosikkilista (Hotlist) tukee seurattavien sivujen automaattista ja käsintehtävää päivityksen tarkistusta.


title: ICab

text: iCab-selainta on arvosteltu usein seuraavista syistä:


title: ICab

text:
Kehitysversiolle, mitä iCab vielä on, voidaan suvaita edelläkuvatun kaltaisia puutteellisuuksia. Vaikka sitä arvostellaan siitä, että kehitysvaihetta on kestänyt jo seitsemän vuotta (v 2006), on iCab-selaimella silti suurehko joukko uskollisia käyttäjiä.
Tärkein syy, miksi iCab-selaimesta pidetään: Se on yksi harvoista vanhoille Macintosheille soveltuvista selaimista


title: Mahahaava

text: Mahahaava on sairaus, jossa vatsan mahalaukun tai pohjukaissuolen limakalvo on syöpynyt puhki vatsan suolahapon vaikutuksesta. Mahahaavan yleisin syy on helikobakteeri. Myös tulehduskipulääkkeet aiheuttavat mahahaavaa.


title: Mahahaava

text: Mahahaava on yleinen sairaus; sen saa noin 10 prosenttia ihmisistä jossakin elämänsä vaiheessa. Tyypillisin oire on eriasteinen kipu. Joskus oireisiin kuuluu närästystä ja pahoinvointia. Joillakin mahdollisesti jo tunteja sitten nautittu ruoka saattaa tulla oksennuksena ulos mahalaukun tai pohjukaissuolen ahtautumisen seurauksena.


title: Mahahaava

text: Mahahaavaa hoidetaan lääkkeillä ja tarvittaessa leikkauksilla. Useimmiten sairaus paranee hyvin. Vuotavan mahahaavan seuraukset saattavat kuitenkin olla vakavia. Tällainen vaaratilanne ilmenee mustana veriulosteena eli meleenana, anemiana, ihonvärin kalpenemisena ja hengenahdistuksena lievemmässäkin rasituksessa. Aspiriini ja muut tulehduskipulääkkeet kasvattavat vuotavan mahahaavan riskiä.


title: Mahahaava

text: Mahahaavan ei tiedetä kasvattavan henkilön riskiä sairastua syöpään. Toisinaan mahasyövän varhaiset oireet saattavat kuitenkin petollisesti viitata tähän lievempään tautiin.


title: Mahahaava

text: Tyypillisesti ulcus (mahahaava) voi alentaa työkykyä enintään kolme viikkoa. Puhjennut mahahaava (perforoitunut ulcus), joka on leikattu, voi alentaa työkykyä enintään kuukauden. Mikään ei viittaa siihen, että dyspepsia tai ulcus paranisivat nopeammin levossa. Edelleen ei ole todisteita, että työskentelyn jatkaminen lisäisi vaivojen jatkumisen tai uusiutumisen riskiä.


title: Mahahaava

text: Kotieläimistä mahahaava on tavallisin hevosilla. Syynä on useimmiten ruokintavirheet, liian vähän aikaa syömiseen ja heinien ja väkirehujen virheellinen suhde. Hevosten mahahaavaa hoidetaan ruokintavirheen korjaamisella ja lääkehoidolla, jolla rajoitetaan mahanesteiden eritystä. Mahahaava todetaan tähystämällä.


title: Mahahaava

text: Mahahaavatauti eli ulkustauti on sairaus, jossa esiintyy yksi tai useampia maha- tai pohjukaissuolihaavoja. Sitä sairastaa noin 10 % ihmisistä jossakin elämänvaiheessa. Syynä voi olla suolahapon liikaerittyminen tai limakalvon alentunut vastustuskyky sitä vastaan.


title: Mark Johnson (jääkiekkoilija)

text: Mark Johnson (s. 22. syyskuuta 1957 Minneapolis, Minnesota) on yhdysvaltalainen jääkiekkovalmentaja ja entinen jääkiekkoilija sekä olympiavoittaja. Pelipaikaltaan Johnson oli hyökkääjä.


title: Mark Johnson (jääkiekkoilija)

text: Johnson aloitti uransa isänsä Bobin valmentamassa Wisconsinin yliopiston joukkueessa, jossa hän pelasi kaudet 1977–1979. Ensimmäisen kautensa jälkeen Johnson valittiin NCAA-yliopistosarjan vuoden tulokkaaksi. Wisconsin voitti samana vuonna sarjan mestaruuden. Maajoukkueuransa Yhdysvaltojen maajoukkueessa Johnson aloitti jo kaudella 1975–1976. Kauden 1979–1980 hän pelasi olympiajoukkueessa, joka voitti sensaatiomaisesti kultaa 1980 talviolympialaisissa. Johnson teki ratkaisevassa ottelussa Neuvostoliittoa vastaan kaksi maalia. Hän oli myös turnauksessa eniten pisteitä tehnyt yhdysvaltalainen pelaaja.


title: Mark Johnson (jääkiekkoilija)

text: Pittsburgh Penguins varasi Johnsonin NHL:ään 1977 varaustilaisuuden neljännellä kierroksella numerolla 66. Samana vuonna Birmingham Bulls varasi hänet WHA:n varaustilaisuuden kolmannella kierroksella numerolla 22. Johnson aloitti NHL-uransa Pittsburghin paidassa olympialaisten jälkeen. Hän siirtyi Minnesota North Starsiin kesken kauden 1981–1982. Seuraavaksi kaudeksi Johnson siirtyi Hartford Whalersiin, jossa hän pelasi kauteen 1984–1985 asti, jolloin hänet siirrettiin kesken kauden St Louis Blues -joukkueeseen. Kaudet 1985–1990 Johnson pelasi vielä New Jersey Devilsissä, jonka jälkeen hän siirtyi Italiaan pelaamaan. Hän pelasi kaudella 1991–1992 myös Itävallan pääsarjassa ennen uransa lopettamista. Yhteensä Johnson keräsi NHL-urallaan runkosarjassa 669 ottelua, joissa syntyi 203 maalia, 305 maaliin johtanutta syöttöä eli yhteensä 508 tehopistettä. Pudotuspeleissä hänen saldonsa oli 37 ottelua, joissa hän saalisti 16 maalia ja 12 syöttyä.


title: Mark Johnson (jääkiekkoilija)

text: Johnson aloitti valmennusuransa kaudella 1995–1996 CoHL-liigassa (nykyinen UHL) pelanneen Madison Monsters -joukkueen päävalmentajana. Kauden päätteeksi hänet valittiin liigan vuoden valmentajaksi. Kaudet 1996–2002 hän toimi Winsconsinin yliopistojoukkueen apuvalmentajana NCAA-liigassa. Syksystä 2002 lähtien Johnson on ollut Winsconsinin naisten joukkueen päävalmentaja. Hänet nimitettiin Yhdysvaltojen Hockey Hall of Fameen vuonna 2004.


title: Mark Johnson (jääkiekkoilija)

text: Johnson siirtyi Yhdysvaltain naisten jääkiekkomaajoukkueen valmentajaksi vuonna 2009. Hän valmensi maajoukkuetta MM-kilpailuissa 2009 ja Vancouverin olympialaisissa.


title: Diteismi

text: Diteismi eli kaksijumalisuus on oppi, jonka mukaan on olemassa kaksi erillistä jumalaa. Varhaisen kristillisen diteismin mukaan Jeesus Kristus oli toinen jumala Isän rinnalla. Nykyisin kristinusko nojaa kaksijumalisuuden sijasta kolminaisuusoppiin.


title: Efebi

text: Efebi () oli antiikin kreikkalaisten ja erityisesti ateenalaisten käyttämä nimitys 18-20-vuotiaasta miehestä, joka oli merkitty kansalaisluetteloon ja suoritti kahden vuoden mittaista sotapalvelustaan.


title: Efebi

text: Ensimmäisenä vuonna ateenalaiset efebit saivat sotilaskoulutuksensa ja toisena vuotena heidät lähetettiin sotilastehtäviin ympäri Attikaa, muun muassa vartioimaan linnoituksia.


title: Homo religiosus

text: Homo religiosus () on uskontotieteellinen käsite, jolla viitataan uskonnollisuuteen ihmisille luontaisena ominaisuutena. Uskontotieteen tutkimuskohde on homo religiosus ja se tutkii hänen käyttäytymistään yksilönä ja yhteisössä. Empiirisenä tieteenä uskontotiede pohjaa väitteensä havaintoihin homo religiosuksesta.


title: Homo religiosus

text: Juha Sihvola on todennut, että ei ole perusteltua väittää, että ihmiset olisivat luonnostaan uskonnollisia eli Homo religiosus.


title: Rhona Mitra

text: Rhona Mitra (s. 9. elokuuta 1976 Paddington, Lontoo, Englanti) on brittiläinen näyttelijä. Hänen äitinsä Nora Mitra on Irlannin katolinen ja isänsä, tunnettu plastiikkakirurgi Anthony Mitra, on puoliksi intialainen ja puoliksi irlantilainen.


title: Rhona Mitra

text: Vuonna 1984 hänen vanhempiensa erottua kahdeksanvuotias Mitra lähetettiin sisäoppilaitokseen. Mitra vietti muutaman seuraavan vuoden kahdessa eri tytöille tarkoitetuissa sisäoppilaitoksissa, joista molemmista hänet erotettiin.


title: Rhona Mitra

text: Mitran tunnetuimmat roolit ovat oikeusavustaja Tara Wilson oikeussalidraamassa "Oikeus ja kohtuus" ("The Practice") ja sen spin-off-sarjassa, "Boston Legalissa", hän on myös vieraillut sarjassa "Muodon vuoksi" ("Nip/Tuck"). Hän toimi Lara Croft -mallina vuosina 1994–1996. Tultuaan valituksi Lara Croftiksi hän hankki silikonirinnat muistuttaakseen enemmän esikuvaansa.


title: Mario Vargas Llosa

text: Jorge Mario Pedro Vargas Llosa, Vargas Llosan markiisi (s. 28. maaliskuuta 1936, Arequipa) on perulainen kirjailija ja poliitikko. Hän on yksi merkittävimmistä elävistä Latinalaisen Amerikan kirjailijoista. Hänet on myös usein mainittu yhdeksi vaikutusvaltaisimmista Latinalaisen Amerikan intellektuelleista. Tuotannossaan hän on käsitellyt Latinalaisen Amerikan yhteiskunnallisia ja poliittisia ongelmia.


title: Mario Vargas Llosa

text: Vargas Llosa sai espanjankielisen kirjallisuuden merkittävimmän Cervantes-palkinnon vuonna 1995 sekä Nobelin kirjallisuuspalkinnon vuonna 2010. Ruotsin akatemian mukaan Vargas Llosa ansioita ovat hänen kykynsä tuoda esiin valtarakenteita ja kuvata yksilön vastarintaa ja kukistumista.


title: Mario Vargas Llosa

text: Maailmanmaineeseen Vargas Llosa nousi vuoden 1962 esikoisromaanillaan "Kaupungin koirat". Viranomaiset polttivat sitä pääkaupungin toreilla heti sen ilmestyttyä.


title: Mario Vargas Llosa

text: Vargas Llosa väitteli vuonna 1971 tohtoriksi Gabriel García Márquezin tuotannosta Madridin Complutensen yliopistossa. Hän toimi kirjailijoiden sananvapautta puolustavan kansainvälisen Pen-klubin puheenjohtajana 1976–1979.


title: Mario Vargas Llosa

text: Vargas Llosa on ollut Suomessa Mukkulan kirjailijakokouksen vieraana vuosina 1968 ja 1992.


title: Mario Vargas Llosa

text: Aiemmin hyvät ystävykset Vargas Llosa ja Gabriel García Márquez riitaantuivat tammikuussa 1976 Méxicossä, jolloin Vargas Llosa löi García Márquezia, joka sai silmän mustaksi ja nenään lisäkyömyn. He eivät ole sen jälkeen olleet puheväleissä, mutta syytä tapahtumaan ei tiedetä. Hiljaisuuden on rikkonut ainoastaan García Márquezin Twitter-kommentti Vargas Llosan saatua Nobel-palkinnon: ”Nyt ovat puntit tasan.”


title: Mario Vargas Llosa

text: Vargas Llosa on kirjoittanut yli 30 romaania, näytelmää ja esseetä. Hänen parhaaksi teoksekseen on sanottu romaania "Vuohen juhla" (2000), jossa hän kuvaa Dominikaanista tasavaltaa hallinnutta Rafael Trujilloa.


title: Mario Vargas Llosa

text: Vargas Llosa on saanut muun muassa Jerusalem- ja Planeta-palkinnot ja vuonna 1996 Saksan kirjakauppiaiden rauhanpalkinnon.


title: Mario Vargas Llosa

text: Vargas Llosa oli uransa alussa vasemmistolainen, mutta kääntyi 1980-luvulla markkinaliberaaliksi tyrmistyttyään siitä, että hänen aiemmin kannattamansa Fidel Castro sulki kuubalaisia keskitysleirille ja homoseksuaaleja vankilaan. ”Radikalismista en ole luopunut, vaikka olenkin heittänyt sosialismin romukoppaan.” Romaanissaan "Maytan tarina" (1984) hän kuvasi, miten vasemmistolaiset ja humanistit saattavat turmella moraalinsa asteittain pienillä pelkuruudesta johtuvilla myönnytyksillä


title: Mario Vargas Llosa

text: Kun Perussa aiottiin kansallistaa pankit, hän katsoi sen johtavan korruption ja valtion vallan kasvun kautta tuhoon, ja hän ryhtyi toimimaan kansalaisliikkeessä, jonka sitten onnistui estää kansallistaminen


title: Mario Vargas Llosa

text: Mario Vargas Llosa sanoo vastustavansa poliittista ja uskonnollista fundamentalismia ja kannattavansa moniarvoisuutta. Hänen mukaansa älyköt usein pettyvät siihen, että demokratia on epätäydellistä ja alkavat siksi tavoitella täydellisiä utopioita yhteiskunnassa, mikä pyrkimys on hänestä tuottanut hirvittävää sortoa ja väkivaltaa. Hän pitää yksilönvapautta ja taloudellista vapautta parempana keinona kuin keskitettyä vallankäyttöä. Vargas Llosan mielestä valta turmelee ihanteet ja vain avoimuus politiikassa ja taloudessa voi murtaa etuoikeudet.


title: Oda Nobunaga

text: Nobunaga Oda (織田 信長 "", 23. kesäkuuta 1534 – 21. kesäkuuta 1582) oli tärkeä japanilainen daimio Sengoku-kaudella ja yksi Japanin kolmesta yhdistäjästä (muut olivat Toyotomi Hideyoshi ja Tokugawa Ieyasu). Hän oli vähäisen sotaherran, Oda Nobuhiden poika Owarin provinssissa. Nobunaga valloitti suurimman osan Japanista ennen kuolemaansa 1582.


title: Oda Nobunaga

text: Nuorena Nobunaga tunnettiin erikoisesta ja estottomasta käytöksestään – hänet tunnettiin liikanimellä ”Owarin suuri hölmö”. Nobunaga meni naimisiin Minon provinssin kilpailevan daimion Saito Dosanin tyttären Nōhimen kanssa, mikä teki liiton aiemmin toisilleen vihamielisten klaanien välille. Vuonna 1551 Nobunagan isä kuoli, ja hänen hautajaisissaan Nobunagan sanotaan käyttäytyneen hävyttömästi. Monet klaanin palvelijoista kääntyivät Nobunagan veljen Nobuyukin puolelle ja Nobunagan palvelija Hirate Masahide teki tapauksesta häpeissään seppukun. Vaikka Nobunaga tunnustettiin Nobuhiden seuraajaksi, klaani oli jakautunut ja teoriassa Owarin provinssin kanrein Shiba Yoshimunen alaisuudessa. Owarin "shugo" Oda Nobutomo murhasi Yoshimunen, kun hän huomasi tämän tukevan Nobunagaa. Nobunaga suostutteli Nobuhiden nuoremman veljen Oda Nobumitsun tukemaan häntä, ja Nobutomo tapettiin Kiyosun linnassa, josta tuli myöhemmin Nobunagan residenssi.


title: Oda Nobunaga

text: Nobunaga johti epäonnistunutta sotaretkeä Minon provinssiin. Muutamaa kuukautta myöhemmin Nobuyuki yritti kapinoida Nobunagaa vastaan, mutta hänet voitettiin Inōn taistelussa. Vuoteen 1559 mennessä Nobunaga oli eliminoinut kaiken vastarinnan klaaninsa sisällä ja Owarin provinssissa. Vuonna 1560 Imagawa Yoshimoto keräsi 20 000–40 000 miehen armeijan ja aloitti marssin kohti Kiotoa "auttaakseen" heikkoa Ashikaga-šogunaattia. Oda-klaani pystyi keräämään tuskin 5 000 miehen armeijan, ja joukot piti vielä jakaa useisiin rajalinnoituksiin. Ukkosmyrskyn avustamana Nobunaga kuitenkin hyökkäsi Yoshimoton tukikohtaan ja tappoi hänet, mikä johti koko maata järkyttäneeseen voittoon. Tämä tunnetaan Okehazaman taisteluna. Vuonna 1561 Oda Nobunaga ja Matsudaira Motoyasu (myöhemmin Tokugawa Ieyasu) muodostivat liiton klaaniensa vanhoista vihamielisyyksistä huolimatta.


title: Oda Nobunaga

text: Nobunaga siirsi tukikohtansa Minoon Komakin linnaan, ja vallattuaan Inabayaman linnan vuonna 1567 siirsi tukikohtansa sinne. Hän uudelleennimesi linnansa ja kaupunkinsa Gifuksi legendaarisen kiinalaisen "Qí"-vuoren mukaan (Zhou-dynastia sai alkunsa vuorella – tällä Nobunaga osoitti halunsa koko Japanin valloittamiseksi). Seuraavaksi Ashikaga Yoshiakin pyynnöstä vuonna 1568 Nobunaga hyökkäsi Kiotoon, ajoi Miyoshi-klaanin kaupungista ja Yoshiakista tuli Ashikaga-shogunaatin viimeinen, 15. shōgun.


title: Oda Nobunaga

text: Useiden voittojen jälkeen Oda oli jo pitkällä valloituskampanjassaan, kun yksi hänen kenraaleistaan, Akechi Mitsuhide, pakotti Odan tekemään itsemurhan Honnojissa Kiotossa. Akechi julisti itsensä Odan valloitusten haltijaksi, mutta Odan kenraali Toyotomi Hideyoshi voitti hänet pian.


title: Oda Nobunaga

text: Oda muutti japanilaisen sodankäyntitavan ja teki armeijastaan yhden maailman moderneimmista. Hän kehitti useiden aseiden ja linnoitusten käyttöä, otti Japanissa käyttöön lunttulukkokivääreihin perustuvan armeijan, ja loi kykyihin eikä yhteiskunnalliseen asemaan perustuvan uuden sotilasluokan. Hän oli myös talousmies ja kehitti linnoituskaupunkeja paikallisen talouden keskuksiksi. Kansainvälinen kauppa aloitettiin Kiinan ja Korean lisäksi Eurooppaan, Siamiin, Filippiineille ja Indonesiaan. Odan harjoittama "Rakuichi rakuza" -politiikka esti monopolien ja suljettujen kiltojen tai yhdistysten synnyn, sillä Oda piti niitä kaupankäynnin esteinä.